“Sayu Muka Tapi Tetap Hargai Parent Bagi. Pandai Jaga Hati.” Niat gurau, Reaksi Reda Yusuf Iskandar  Dihadiahkan ‘Lilin’ Undang Sebak!

3 jun yang lalu genap usianya 5 tahun, seorang anak yang baik dan cukup sopan santun. Perwatakannya yang penyayang lebih-lebih lagi pada adiknya membuatkan ramai kagum dengan cara didikan ibu bapanya.

Yusuf Iskandar, anak sulung kepada pasangan Hairul Azreen dan Hanis Zalikha ini sememangnya anak yang baik dan nampak matang dari usia sebenarnya.

Dalam perkongsian ayahnya semalam, Yusuf diraikan dalam suasana yang cukup sederhana. Namun apa yang menyentuh hati, sikapnya yang tidak memberontak apabila tiada kek mahupun hadiah cukup membuatkan ramai kagum dengannya.

Hampir seharian menunggu, namun ‘hadiah’ yang diberikan si ayah jelas membuatkan Yusuf kecewa, namun dia tetap cuba menyembunyikan rasa kecewa itu dan masih selamba melayan seperti tiada apa-apa yang berlaku.

Menurut Hairul, kejutan itu sengaja dibuat untuk melihat reaksi anak sulungnya itu. Dalam video yang dimuat naik menerusi instagram, Hairul menghampiri Yusuf sambil menyanyikan lagu hari jadi dengan membawa satu kotak hadiah.

Rupa-rupanya di dalam kotak itu hanya mengandungi lilin dan pemetik api. Walaupun nampak perubahan pada wajah Yusuf tetapi dia masih tersenyum dan menyucapkan terima kasih kepada ayahnya, siap meminta ayahnya menyanyikan lagi sekali lagu hari jadi buatnya.

Sikap matang dan tenang Yusuf membautkan ramai tersentuh hati. Bahkan, memuji cara Hairul dan Hanis mendidik anaknya itu menjadi seorang anak yang penyabar dan tidak meminta-minta.

Rupa-rupanya itu bukanlah kali pertama hairul berbuat demikian, bahkan sebelum ini dia pernah ‘mengenakan’ isterinya ketika sambutan hari lahir Hanis. Perkara tersebut didedahkan sendiri oleh Hairul di ruangan komen.


Pilihan Sekolah Anak, SBP Atau Sekolah Harian? Ibu Ni Kongsi Info.

Membuat pilihan untuk anak-anak dalam hal persekolahan kadang-kadang boleh bertemu jalan buntu untuk ibubapa.

Apatah lagi, dengan pilihan tersebut kita sedar akan menjadi titik tolak dalam merancang masa depan anak, sebagai mana memilih untuk melanjutkan pelajaran di sekolah harian atau di sekolah asrama penuh.

Pastinya kita dahulu juga punya kisah tersendiri dalam zaman persekolahan. Oleh itu, hitunglah baik buruknya dan mungkin dengan membaca perkongsian ini dapat kita berfikir sejenak.

Jom semak posting Puan Hanie Spalie bertarikh 29 Oktober yang lalu.

Sekolah Asrama Penuh atau Sekolah Harian ?

Perkara ini sebenarnya dah lama jadi bualan ibu bapa di Malaysia. Tambahan lagi bila musim pasca UPSR dan juga PMR / PT3.

Saya paling takut nak paksa anak atau rancang tanpa pengetahuan anak dalam hal ini.

Sebab anak saya ada hak untuk mengatakan tidak.

Ramai juga yang cakap, anak tak mampu fikir dan susun masa depan sendiri, jadi ini jadi tanggungjawab mak dan ayah tentukan sama ada masuk SBP atau tidak.

Sekolah harian pun cukup baik bagi saya. Mungkin mudah nak pantau kehidupan harian anak.

Dan ada baiknya juga SBP kerana mendidik anak remaja berdikari seawal yang mungkin.

Cuma, ini pesanan ibu kepada seorang sahabat anak saya yang bernama Khai,

“Usah paksa anak sekolah SBP kalau dia tak mahu ”

“Minta anak telefon rumah selalu dan tanyakan apa cerita dia di sekolah ”

“Tanya juga jika dia menghadapi masalah gangguan seksual atau tidak ”

“Tolong dengar luahan anak. Elakkan nasi jadi bubur. Bubur tak boleh jadi nasi semula. Itu lah emosi anak kita.”

Itu antara pesanan yang ditulis setelah ibu Khai share satu cerita confession tinggal di asrama. (Rujuk post fb saya sebelum post yang ini. )

Saya cukup hairan. Kenapa sampai begitu sekali pesanan dia pada kami ibu-ibu yang lain?

Ternyata, anaknya, lelaki telah mengalami gangguan penderaan emosi dan fizikal.

Bukan setakat dibuli.

Bukan setakat dimaki.

Bukan setakat dihina.

Bukan setakat dipukul ditampar.

Dia telah di liwat oleh beberapa pelajar senior lelaki.

Ya Allah.

Saya yang baca luahan hati ibu Khai, terus meremang bulu roma.

Tambahan apabila ibu Khai beritahu, Khai hanya tahu dia diliwat setelah berkongsi cerita dengan rakan perempuan yang akrab di sekolah rendah dahulu.

Khai hanya ingat itu penderaan fizikal biasa.

Saya pun terfikir.

Bukan semua anak faham apa itu pencabulan seksual. Sebab yang sakit semua ditafsirkan sebagai penderaan fizikal secara umum.

Dan ibu Khai datang ambil dari sekolah pada bulan 8.Sekarang bulan 10. Baru di pindahkan ke sekolah harian biasa dari SBP.

Dari bulan 1 hingga bulan bulan 7, apa jadi pada dia?

Allahu. Allahu. Allahu.

Sampai sekarang, si pelaku masih lagi menghantar ugutan dan makian lucah pada Khai.

Laporan polis dah dibuat. Cuma saya tak mahu tanya lebih. Takut tercedera lagi emosi si ibu, anak dan keluarga.

Jadi, cukup lah saya berkongsi untuk kita fikirkan bersama.

Masa depan anak bukan di tangan ibubapa semata.

Bincang dan fahami apa yang anak kita mahukan.

Cari jalan akhir yang boleh buat semua rasa tenang.

Jadi apa yang ibu Khai minta saya buat adalah,

1 ) Bincang dengan anak tentang SBP dan sekolah harian.

2) Tanya khabar anak selalu.

3) Perlu didedahkan apa itu gangguan seksual seawal yang boleh. Pendidikan seksual itu sangat penting.

4) Tanya anak yang tinggal di asrama pernah kena liwat ( lelaki sama lelaki ) atau rogol ( perempuan sama perempuan ).

5) Siasat luahan hati dan tangisan anak yang tak mahu lagi tinggal di asrama.

6) Cuba didik anak supaya meluahkan masalah. Elakkan dari memendam. Kerana ia tak selesaikan masalah.

7) Tanyalah anak sebelum buat apa-apa keputusan.

8 ) Tanya anak kenapa dia sedih atau menangis setiap kali mahu kembali ke sekolah. Sama ada sekolah SBP atau sekolah harian.

Saya tahu, ada pengalaman orang yang manis tinggal di asrama, ada juga yang pahit sampai tak terluah.

Ada yang jadi kuat setelah pelbagai cubaan di asrama.

Tak kurang juga ada yang hilang nyawa kerana cubaan yang sama.

Ada juga yang hidup dalam trauma seumur hidup.

Semoga anak-anak kita sentiasa di bawah lindungan Tuhan di mana pun mereka berada.

Doakan supaya Khai boleh pulih dari penderaan fizikal dan penderaan psikologi akibat kejadian ini.

Kuat lah Khai. Aunty Hanie ada untuk pimpin tangan Khai. Kita lawan dunia yang tak adil buat kita Khai.

Khai bangkitlah untuk mereka yang mengalami perkara yang sama seperti Khai.

Tak kira lah mereka perempuan atau lelaki.

Pray for Khai.


Kadang Kita Terlalu Banyak Berkorban, Orang Tak Hargai. Terlalu Banyak Simpan, Akhirnya Makan Diri. Sebab Tu Kena Belajar Melepaskan. Deep Perkongsian Ni!

Melepaskan orang yang kita sayang memang perit. Tapi ketahuilah, kita akan dapat bahagia yang tak disangka-sangka. Bukan itu sahaja, hati pun lapang.

Pernah dengar kan ungkapan, ‘A happy wife is a happy family.’ Jadi, jika isteri kita tak gembira macam mana kita nak miliki keluarga yang bahagia. Sayang macam mana sekali pun tetapi hati terseksa, diri tak bahagia tidak bermakna. Akhirnya yang tanggung derita adalah diri sendiri.

Setiap daripada kita ni ada hak buat pilihan yang terbaik untuk hidup sendiri. Kalau rasa orang tu tak sehaluan dengan kita, untuk apa lagi kita menunggu.  Tinggalkan jelah dari melayan emosi dan perasaan yang tak berkesudahan.

Belajar untuk melepaskan. Bila saya dengar Bella nak move on dah dari Toxic relationship beliau, saya rasa lega dan syukur. Tahniah! Kesian tengok Bella being strong for too long.

Kadang-kadang, kita terlalu banyak berkorban, tapi orang tak hargai. Terlalu banyak simpan, akhirnya makan diri.

Sometimes perlu hormat diri kita. Hargai diri kita. Saya selalu ajar orang supaya sayang diri sendiri. Jadi gembira, jadi tenang, jadi bahagia. Then baru kita boleh nak Bahagia kan orang sekeliling.

Hanya orang yang ada sahaja boleh memberi. Mana mungkin kita tidak Bahagia tapi nak memberi Bahagia? Mustahil. Tapi itu lah yang ramai kita buat. Kita sacrifice bahagia kita, dengan harapan orang yang kita sayang akan bahagia.

Tak. Its the other way around. Kita dulu kena bahagia, then automatic orang sekeliling kita jadi bahagia. Bila salah faham macamni yang masyarakat rosak. Sebab kita rasa, aku korban jiwa raga demi anak-anak. Aku seksa, aku sakit takpe, janji anak isteri bahagia. End up, diorang pun jadi tak bahagia. Kenapa? Sebab kita harap kita dapat memberi dari tempat yang kita tak ada.

Jadi, pastikan kita bahagia, then seluruh orang keliling kita automatic akan bahagia tanpa di paksa. Student saya dah ramai gila dah jumpa Magic dalam life bila mereka faham konsep ni.

Antara tanda kita hormat diri kita, dan respect kebahagiaan kita ialah kita cut out toxic people out of our life.

Ini ciri-ciri toxic people :

1. Those yang selalu buat kita rasa down. Tak kira apa pun kita buat, ada saja cara nak bagi kita rasa down. Ni toxic people.

2. Those yang tak reti menghargai value kita. These are energy vampires. Hanya spend energy kita pada orang yang menghargai.

3. Those yang sentiasa buat kita rasa terseksa. Doesn’t matter wather its kawan baik, kekasih or what ever. Whats the point Kalau sepanjang hidup terasa seksa? Let go.

4. Those who don’t support you. Orang-orang yang tak menyokong impian, cita-cita anda, kurangkan bergaul dengan mereka. Banyak bergaul dengan like minded people. Orang yang satu fikiran dengan kita.

5. Negative people. Orang yang sentiasa nampak negative dalam semua perkara. Ini jangan duduk dekat langsung. Lama-lama negative dia jangkit kat kita.

Letting go doesn’t mean that you don’t care about someone anymore. It’s just realising that the only person you have control over, is yourself.

Don’t dwell on what went wrong. Instead focus on what to do next. Spend your energies on moving forward towards finding the answers.

Love yourself first. Then you can give love to others. Hanya orang yang mempunyai, boleh memberi.

Saya doakan yang terbaik buat Bella InsyaAllah.

-Afnan Rosli-
Exclusive Calligraphy Artist


“Ayah Cuci, Saya Tolong Lapkan.” Bawa Baldi Cuci Kereta Dengan Upah Seikhlas Hati Demi Membeli Buku Sekolah, Kisah Anak & Bapa Ini Undang Sebak.

Kisah seorang lelaki India mengambil upah mencuci kereta menjadi viral baru-baru ini. Semuanya disebabkan perkongsian seorang lelaki Melayu yang kebetulan melalui kawasan berkenaan.

“Dia tanya kalau saya nak basuh kereta. Pada mulanya saya kata tidak tetapi sebab dia pakai baju seragam sekolah dan saya ingat ada seorang lelaki berjalan bersama sebuah baldi dan kain lap di bahunya. Lantas, saya fikir lelaki itu mungkin ayahnya.”

Saya tanya budak tu, berapa? Dia kata ikut abang (terpulang untuk bayar berapa). Saya kemudian tanya dia, siapa basuh kereta? Dia jawab ayah. Saya kata OK dan cepat-cepat keluar dari kereta,” Ujar Adi yang memuat naik kisah berkenaan di laman facebooknya.

Menurut Adi lagi,  budak perempuan yang masih menggalas beg sekolah di bahu itu kemudian berlari ke arah bapanya di hujung simpang, sebelum bapanya berpaling ke arahnya lalu berjalan sepantas mungkin sambil membawa baldi yang dipenuhi air.

“Saya kemudian berjalan ke arah dia dan berikannya duit dan beritahu ambil wang. Tak perlu cuci kereta saya OK,” katanya.

Rupa-rupanya, lelaki tersebut, Sukumaran Sanmugam sedang mengumpul wang untuk membeli buku  sekolah untuk anak perempuannya.

Sukumaran yang berusia 40 tahun mengambil upah mencuci kereta di jalanan sejak lebih dua tahun lalu, dan pendapatannya bergantung kepada sumbangan ihsan orang ramai dengan kadar yang tidak menentu.

“Saya tak pernah menetapkan berapa harga untuk cuci kereta. Bukan senang nak dapat pelanggan sebab sekarang ni sudah ada banyak kedai mencuci kereta.”

“Berapa yang mereka nak bayar saya terima. Sebab bukan senang, kalau hujan tak dapat cuci kereta. Ada masa saya dapat RM20 sehari, paling tinggi RM70 sudah cukup bersyukur,” katanya yang tinggal bersama isteri dan anak-anak di Padang Jawa, Shah Alam dengan kadar sewa RM350 sebulan.

Disebabkan tidak mengenakan caj yang tetap, bapa kepada dua orang anak ini tetap sedia untuk mencuci kereta walaupun ada pelanggan yang hanya mahu membayar RM1.

“Ada pelanggan kata kalau RM1 saja dia OK untuk keretanya dicuci. Saya terima dan saya cuci keretanya. Lepas cuci, dia hidupkan enjin dan saya ingatkan bayar saya tapi dia pergi macam tu saja. Tak sempat nak merasa RM1 tu, nasib saya kena tipu.”

Rentetan daripada itu, dia  bersyukur dipertemukan dengan  Adi yang memberikan sumbangan untuk beli buku sekolah buat anaknya. Bukan itu sahaja, Sukumaran turut menerima bantuan daripada orang ramai yang digunakan untuk perbelanjaan keluarganya.

Anak perempuannya, Shariminy yang berusia 12 tahun, pula memberitahu, dia sering membantu bapanya mencuci kereta di sekitar Shah Alam selepas tamat waktu persekolahan.

“Ayah pernah terlibat dalam kemalangan. Jadi tangannya pernah patah dan dimasukkan besi. Dia tak boleh buat kerja-kerja berat sebab kadang-kadang tangannya sakit dan perlu dirawat.”

“Sebagai anak sulung daripada dua beradik, saya cuba tolong ayah. Dia cuci kereta, saya tolong lapkan. Saya buat pun lepas waktu sekolah sampai petang, di rumah saya boleh belajar,” katanya sambil menambah, bapa menghantarnya ke sekolah setiap hari dengan menaiki motosikal sebelum memulakan kerja sebagai tukang cuci kereta.


Amalkan Makan Bawang Putih, Nasihat Pakar Kimia Ini Kena Ambil Peduli.

Bawang putih memang terkenal mempunyai khasiat untuk kesihatan.

Selain untuk masakan, ia boleh dimakan begitu sahaja untuk memastikan badan sihat.

Khasiat bawang putih

Saya memang suka tanak labu bawang putih yang sudah dibersihkan dalam nasi yang hampir-hampir selesai proses memasaknya. Saya suka rasa lemak berubi bawang putih yang sudah empuk. Apa lagi jika dinikmati bersama nasi berperisa seperti nasi ayam (👇🏻), nasi beriani, nasi daging, dan sebagainya.

Tahukah anda, bawang putih yang diambil mentah dan dimasak mempunyai khasiat yang berlainan? YA. Kepada yang terlepas perkongsian saya sebelum ini, jom baca

Bawang putih

Bawang putih (garlic) mempunyai nama saintifik Allium Sativum yang berasal dari tumbuhan famili Amaryllidaceae. Bawang putih mampu memberikan manfaat kesihatan jika diambil bertujuan jelas dan dengah cara yang betul. Di sini pentingnya pemahaman sifat kimia bahan aktif dalam bawang putih supaya bukan hanya kesan placebo yang diperolehi.

Bahan kimia aktif utama dalam bawang putih ialah allicin. Ianya sejenis bahan kimia organik bersulfur (organosulfur) yang mempunyai bau tengit dan berasa pedas menyengat. Bahan kimia aktif ini terbentuk hasil tindakbalas bahan kimia pencetus alliin dan enzim alliinase.

Seperti di dalam tumbuhan bebawang lain, kedua bahan kimia pencetus (alliin dan enzim alliinase) terpisah di ruang masing-masing dalam sel.

Semasa proses mencincang/melenyek bawang putih, sel-sel akan terpecah menyebabkan dua bahan kimia ini terbebas dari ruang masing-masing dan bertindakbalas membentuk bahan kimia aktif allicin.

Disebabkan ketidakstabilan, allicin kemudiannya akan melalui beberapa fasa perubahan struktur molekul membentuk pelbagai bahan kimia organosulfur berkaitan yang mana memberikan kepelbagaian kepada bau dan rasa bawang putih ini.

Bolehkah bahan kimia aktif allicin terhasil tanpa memusnahkan sel bawang putih?

Tidak. Proses biosynthesis penghasilan allicin hanya akan berlaku apabila sel pada bawang putih dimusnahkan dengan aktiviti memotong, melenyek, mencincang atau menumbuk.

Semakin banyak sel yang dimusnahkan (semakin lumat), semakin tinggi potensi untuk bahan kimia pencetus alliin dan enzim alliinase bertemu. Maka, semakin banyak allicin akan terhasil.

Jelas di sini cara pengendalian bawang putih sangat penting untuk penghasilan bahan aktif yang optimum. Tambahan pula, cara mengunakan bawang putih juga penting.

Masak bawang putih

Apakah akan berlaku apabila bawang putih diMASAK (rebus, panggang, goreng)?

👉🏻 Tanpa daya memusnahkan sel bawang:

Apabila sel bawang putih tidak dimusnahkan, bahan kimia pencetus alliin tidak akan bertemu dengan enzim alliinase, dan bahan kimia aktif allicin TIDAK akan terbentuk.

Apabila diikuti dengan aktiviti memasak, enzim alliinase akan termusnah (denatured). Enzim ini akan ternyahaktif pada suhu 40 degree Celsius, iaitu sedikit tinggi daripada suhu badan normal manusia.

Haba berterusan pula akan memusnahkan sel-sel bawang putih dan bahan kimia pencetus alliin juga ternyahasli.

👉🏻 Dengan daya memusnahkan sel bawang:

Semestinya bahan kimia aktif akan terbentuk. Namun, haba yang berterusan akan menyebabkan bahan kimia aktif allicin meruap.

Jadi, adakah bawang putih yang sudah masak ini tidak elok?

Tidak juga. Selain dari bahan kimia aktif allicin, bawang putih juga mengandungi nutrisi stabil lain seperti karbohidrat, protein, mineral, vitamin dan pelbagai fitokimia yang memberikan keunikan bau dan rasa kepada bawang putih. Dan ini juga boleh dimanfaatkan oleh badan kita.

Bagaimana pula jika bawang putih dinikmati bersama bahan berasid (aka masam)?

Aktiviti enzim alliinase berlansung pada keadaan neutral (pH 6.5-7). Dengan menambahkan bahan berasid seperti cuka, limau, lemon, asam keping dan yang seangkatan dengan mereka, akan menyebabkan enzim ini kurang aktif. Maka peratusan pembentukan bahan kimia aktif allicin dari alliin juga akan menjadi kurang.

Bagaimana pula dengan membakar seketika?

Membakar seketika bawang putih dengan api perlahan, dan diikuti dengan memusnahkan sel bawang akan mengaktifkan lagi aktiviti enzim alliinase dan seterusnya menghasilkan lagi banyak bahan kimia aktif allicin.

Senarai gambar di bawah ini ialah kepelbagaian cara penyediaan bawang putih yang saya lakukan sendiri untuk menguji jumlah kehadiran bahan kimia aktif allicin secara perbandingan.

Rasa pedas menyengat terbanyak adalah dalam bawang putih yang dibakar seketika (berkulit menambah sedikit keunikan dalam rasa), diikuti dengan mentah. Goreng dan rebus tidak mempunyai rasa ini. Memasukkan bawang putih cincang dalam air dan madu juga memberikan rasa yang berlainan.

Adakah pengambilan bawang putih mentah memberikan kesan sampingan?

YA. Disebabkan Kehadiran bahan kimia semulajadi bersulfur, bawang putih mempunyai bau masam menyengat yang kuat yang mana boleh menyebabkan nafas berbau.

Bahan kimia aktif allicin bersifat asid yang mampu merengsakan kulit. Maka, cairkan dengan air, minyak atau madu.

Bawang putih mempunyai sifat pencairan darah. Maka, elakkan mengambilnya secara berlebihan apabila terluka kerana proses pembekuan darah pada kawasan luka akan menjadi lambat. Ini akan menyebabkan pendarahan berterusan.

Terdapat kajian yang menunjukkan bawang putih mampu berinteraksi dengan aktiviti ubat rawatan. Maka, mereka yang ‘on medication’, berbincanglah dengan doktor perubatan anda sebelum mengambil bawang putih mentah bersama dengan ubat.

INGAT, apa-apa yang berlebihan berpotensi membawa mudarat. Ambil tahu tahap kesihatan diri dan jaga badan yang Allah amanahkan kepada kita sebaiknya.

Semoga bermanfaat!

Sumber: ChM Dr Fatimah Salim
Ahli Kimia

Nota: Bahan kimia aktif allicin bersifat larut minyak.


“Tak Salah Buang Jika Memudaratkan.” Peka Soal Kebersihan, Ardell Dapatkan Pandangan Ustaz Sebelum Buka Pusat Laser Bulu

Selepas menceburi perniagaan berasaskan kecantikan dan pakaian, artis Ardell Aryana yang juga isteri kepada Nadzmi Adhwa membuka pusat laser bulu yang beroperasi di Publika, Solaris Dutamas.
Perniagaan berkenaan diusahakannya bersama sepupunya, Dr Por Yan Sheng. Ia merupakan cawangan ketiga dibuka selepas di One City, Subang Jaya dan Midvalley.

“Ukhuwah saya dan pakcik (Dr Por) sudah terjalin sekian lama. Kami selama ini banyak berkongsi pemikiran dalam dunia perniagaan.
“Biarpun jarak usia kami dekat, tapi saya bahasakan dia sebagai pakcik mengikut pangkat dan hormat. Banyak kali juga dia mengajak saya untuk bekerjasama. Namun rezeki hanya terjalin kali ini.
“Saya banyak melihat cara orang Cina berniaga menerusinya. Begitulah sebaliknya. Ia seperti satu perkongsian pintar yang kami jalinkan dalam perniagaan ini. Melihat kejayaan dua premis terdahulu diusahakannya, saya nekad untuk meneruskan kerjasama sulung ini,” kata Ardell yang memberitahu perniagaan berkenaan tercetus kerana dia sendiri melihat kepekaan dirinya dalam menjaga kebersihan.

“Cuma pada awalnya ketika saya berkongsi video atau gambar membuat laser buang bulu, ada yang bertanya bolehkah wanita Islam melakukannya. Saya sendiri meleraikan persoalan itu dengan bertanya ustaz dan mereka yang lebih pakar. Dalam Islam sendiri mementingkan kebersihan. Jadi tak salah untuk kita membuang bulu jika ia memudaratkan atau memberi masalah.
“Macam contoh jika di muka atau dahi kita ada bulu yang serabut atau tebal, ia sedikit sebanyak menyukarkan untuk kita sujud dengan betul ketika bersolat,” katanya.
Menurutnya lagi, sebagai wanita soal kebersihan diri perlu diutamakan.

“Ada bahagian tertentu contohnya seperti Miss V perlu dirapi dan dikemaskan. Contohnya kalau sudah berkahwin, semua itu dibuat untuk kebaikan saat bersama suami.
“Begitu juga di bahagian ketiak dan lain lain lagi. Tambahan pula dengan buat laser tanggal bulu ini ia tidak menyakitkan berbanding waxing.
Sementara itu, Dr Por pula berkata premis perniagaan mereka lebih memberi keutamaan kepada pelanggan wanita.

“Tapi untuk golongan lelaki juga kami sediakan untuk merapi atau menanggalkan bulu di bahagian tertentu seperti muka atau jambang. Untuk wanita, kita tawarkan untuk seluruh badan.
“Kami sendiri mempunyai therapist di kalangan wanita. Jadi kami sendiri mahu melindungi mereka dan mengelak daripada perkara yang tak diingini,” kata Dr Por.
Hairy Mary menggunakan teknologi THOR light laser yang berasas dari Korea, di mana ia menggabungkan sistem penyejukan yang mengurangkan kesakitan atau rasa tak selesa semasa rawatan dan sistem penyampaian yang lebih baik daripada IPL untuk ketepatan yang lebih tinggi supaya menghasilkan keberkesanan maksimum.


“Tunai Haji Sentiasa Teringat…” Ustazah Asma Luah Rasa Bila Berjauhan Dengan Anak!

Berjauhan dengan anak-anak dan keluarga untuk tempoh yang agak lama pastinya bukanlah suatu perkara yang mudah untuk dilakukan. Perasaan gusar, bimbang dan sedih semuanya bercampur baur di fikiran dan emosi.

Begitu juga halnya bagi Ustazah Asma dan suami, saat terpaksa berjauhan dengan tujuh orang anak-anaknya bagi menunaikan ibadah haji baru-baru ini. Pastinya rasa yang sama juga turut dirasai oleh ibu ayah yang lain setiap kali mengenangkan anak-anak yang ditinggalkan.

Berkongsi tentang hal itu, Ustazah Asma menulis coretan di akaun facebook miliknya yang turut mengakui sepanjang menunaikan Haji sentiasa teringat anak-anaknya.

“SubhanAllah, setiap hari saya dan en suami di Tanah Suci sentiasa teringatkan anak-anak. Tak pernah berhenti fikir dan doakan mereka dari jauh, begitulah perasaan Ibu Bapa.”

Kebiasaan soalan yang saya terima, bila ustazah di Tanah Suci dalam tempoh yang lama, anak di rumah siapa jaga?

Alhamdulillah, sungguh Allah memudahkan bab pengurusan anak-anak sepanjang ketiadaan kami melalui staf-staf yang baik hati, sangat cekap menyusun jadual. Allahu Akbar.

Sejujurnya bukan tidak mahu hantar anak-anak pada keluarga di kampung, apabila bersama keluarga lebih selamat. Namun, anak-anak terikat dengan jadual persekolahan, maka mereka diuruskan dengan baik oleh tim.

Semua ini amat menenangkan hati kami sebagai Ibu Bapa yang jauh atas urusan ibadah. Mereka bergilir sediakan makan minum, ada yang tolong masak, hantar ke sekolah, tasmik bacaan/hafazan Al-Quran, dan lain-lain.

Pada hakikatnya mungkin mencabar untuk menguruskan 7 orang anak-anak, 5 bersekolah harian dan 2 orang di asrama, namun mereka sentiasa membantu dalam pemantauan aktiviti seharian sepanjang ketiadaan kami berdua. Masya Allah rindu yang tidak tertahan, InsyaAllah tidak lama lagi Umi Abi pulang ya, anak-anak semua.

Terima kasih setulus hati buat semua staff atas pengorbanan masa, tenaga dan kesudian melayan anak-anak kami seperti anak-anak saudara sendiri. Allah SWT sahaja sebaik-baik pemberi balasan atas keikhlasan kalian membantu kami sepanjang ketiadaan kami hampir sebulan lamanya, kurniaan terindah dari Allah memiliki kalian dalam keluarga Hijrah ini.

InsyaAllah, mohon doakan ya agar urusan pulang kami ke Malaysia nanti dipermudahkan dan berjalan lancar.

Sumber : Asma’ binti Harun

Jika berminat boleh juga sertai event lawatan ke Escape secara virtual pada 6 Ogos ini. Bukan itu sahaja, malah lagi aktiviti menatik menanti anda. Jadi jangan lepaslan peluang segera hubungi nombor yang terdapat di dalam poster di bawah.


Bukan Saja Bersihkan Gigi, 4 Benda Ni Tampil Baru Dengan Hanya Guna Ubat Gigi!

Wah ubat gigi boleh buat macam-macam? Ubat gigi yang lama atau adakalanya kalau anda beli dan rasanya tak berapa sedap jangan pula terus dibuang begitu
sahaja.

Sebenarnya tanpa ada tahu ada banyak kegunaan lain selain daripada mencuci dan membersihkan gigi kita setiap hari.

Empat benda jangan terus dibuang sebaliknya dapat diselamatkan dan nampak macam baru dengan hanya menggunakan ubat gigi. Jangan main-main dengan benda sekecil ini. Jadi kenalah cuba!

Kasut Lebih Putih

Kasut sekolah usah cakaplah. Kalau balik sekolah confirm kotor dan ini amatlah susah nak dibersihkan. Jangan panik dan marah-marah kerana ada cara mudah nak bersihkan kasut ini. Ubat gigi antara yang mujarab menanggalkan kotoran.
Sapu ubat gigi rata hingga dan biarkan seketika. Kemudian barulah basuh kasut macam biasa. Memang cepat dan mudah!

Tampal Dinding

Dinding yang berlubang akibat kesan paku dapat diratakan dengan sapuan ubat gigi. Tampal sahaja ubat gigi ke dalam lubangnya dan ratakan. Dengan ajaib, dinding nampak lebih elok dan sekata. Mudahnya!

Bersihkan Cermin

Selain kertas surat khabar, mencuci cermin dengan ubat gigi adalah cara paling senang dan mujarab bersihkan cermin. Sapukan rata pada cermin dan biarkan 15 minit. Kemudian barulah dicuci dengan air bersih. Hasilnya cermin lebih
bersih dan berkilat. Hebat!

Bersih Mainan

Mainan anak-anak yang kotor dengan dakwat atau pensil warna jangan pula dibasuh dengan air sebaliknya sapukan dahulu ubat gigi rata kemudian biarkan seketika. Kemudian barulah dicuci dengan kain pengelap. Cara ini buat pensil
warna dan kesan kotoran lain dengan mudahnya akan dapat ditanggalkan. Senang kan?


Jodoh Tak Kemana! Kenal 2 Tahun Di PUBG Tanpa Jumpa, Video Call Membawa Ke Jinjang Pelamin

Setiap apa yang terjadi dalam kehidupan kita ni, semuanya telah tertulis. Tak kiralah hidup, mati, rezeki, jodoh, semuanya ketentuanNya. Sebab tu la orang kata kalau bab jodoh ni, kalau dah jodoh tak ke mana.

Seperti yang dikongsikan di aplikasi Tiktok ini, siapa sangka sebelum ini pernah dikecewakan oleh lelaki, tetapi ditemukan pula dengan jejaka pilihan hati lain yang detik perkenalannya hanya dari platform pemainan atas talian (PUBG) tanpa bersemuka sehingga hari pertunangan.

Lebih terharu lagi, pasangan berkenaan telah bercinta melalui hubungan jarak jauh selama 2 tahun tanpa sebarang video call. Bahkan Qaseh juga akui tiada pertemuan dilakukan selama tempoh perkenalan sehingga akhirnya, mereka berjaya mengikat tali pertunangan pada tahun ini.

Di samping itu, gadis berasal dari Perak tersebut akui sangat bersyukur kepada Allah atas kekuatan cinta dan berjanji akan menjadi isteri yang halal buat tunangannya kelak.

Meninjau di ruangan komen, rata-rata ucap kata tahniah atas berita gembira dikongsikan oleh gadis berkenaan. Selain itu, para netizen juga memuji Qaseh kerana bertuah dikurniakan jodoh yang ikhlas dan sanggup menerima diri seadanya.


Rupanya Tanam Bayam Brazil Dalam Botol Lagi Mudah. Pokok Pun Tak Kering Dan Makin Merimbun!

Biasanya kita akan bercucuk tanam dengan pasu. Istimewanya perkongsian ini, apabila menunjukkan cara menanam pokok dengan menggunakan botol. Selama ini banyak botol dibuang ajer. Rupanya boleh guna untuk tanam pokok, kreatif.

Menariknya beliau menggunakan bayam brasil menggunakan kaedah ini. Lepas ni, jika ada botol minyak jangan dibuang. Boleh dibuat sebagai ganti kepada pasu.

Ikuti perkongsian ini.

Salam sahabat BDR semua. Dulu akk pernah janji nak tunjukkan step by step cara nak tanamb.brazil pada botol plastik. Boleh jimat tanah, ruang dan mudah nak basuh kalau ada ulat.Gambar agak tak tersusun. Akk explain pada setiap gambar tu. Kepada ahli baru..selamat mencuba.

Ikuti langkah bercucuk tanam cara jimat ini.

Kreatif! Lepas ni jangan buanglah botol-botol kosong. Selamat mencuba!


Bila Anak Tanya Tentang Seksual, Ini Skrip Jawab Soalan Dengan Betul. Tepat Dan Mudah Faham!

Tahukah anda bahawa, memberi pendidikan seks dapat mengajar kanak-kanak untuk mengenal pasti garis pemisah antara pengantunan seksual kanak-kanak (child sexual grooming).

Tapi bukan mudah untuk menjelaskan anak-anak dengan perkataan yang mudah dan ringkas.

Jadi nak tahu cara terbaik ibu bapa dalam mendidik anak-anak terhadap pendidikan seksual, menerusi facebook Adlil Rajiah yang  mengupas perkongsian Akhi Fairuz (penulis pendidikan seksual) mengenai apakah skrip yang betul untuk menjawab soalan anak tentang seksual.

Satu ilmu power yang saya belajar dari Akhi Fairuz (penulis pendidikan seksual) ialah skrip yang betul untuk jawab soalan anak tentang seksual. Dan saya nak share kat sini, supaya kita boleh sama2 betulkan yang biasa, dan biasakan yang betul.
.
So lepas ni bila anak2 tanya pasal seksual, takde la kita—
1. Terkebil2 atau malu2 tak tentu pasal
2. Marah atau suruh anak stop tanya
3. Pass soalan tu kat suami. Pastu suami pass balik kat kita. Pastu dua2 pura2 noob tak tahu jawapan.
4. Anggap anak kecik lagi, nanti dah besar diorang tahu sendiri lah
.
Kalau macam ni perangai kita, jangan terkejut kalau anak—
1. Stop tanya kita tentang seksual
2. Lebih suka tanya Google / kawan2
3. Belajar dari strangers kat internet
4. Belajar SEGALANYA dari pornografi

Ingat, ini bukan lagi zaman kita perlu bersusah payah mencari pornografi. Sebab segalanya terhidang depan mata tanpa dicari—
dalam TV, youtube, netflix, facebook, instagram, tiktok lagi lahh , iklan2 kat phone apps, billboard tepi jalan pun berlambak soft porn.

Sebab tu penting untuk biasakan beri nama yang sepatutnya untuk kemaluan anak. Udah2 la guna nama objek seperti burung, bebird, bunga, flower, belalai, karipap, asam keping, nasi lemak, batang.

Kiasan nama2 objek macam ni la yang mencetus lawak double meaning yang makin merepek2 zaman sekarang.

Ini la akibat bila mak bapak tu sendiri tak terbuka untuk ajar anak sebut zakar / penis atau faraj / vagina, semata2 sebab rasa malu, rasa lucah, rasa akward.

Padahal dalam quran dan hadis pun sebut jelas perkataan2 tersebut dalam bab hadas, jimak, haid dan sebagainya.

Kat sekolah pun anak belajar tentang zakar/penis dan faraj/vagina, dalam subjek Pendidikan Kesihatan, Pendidikan Islam dan Sains.

So apa isunya lagi?
Apa yang awkward?

Ok dah. Kembali kepada point asal.
Skrip yang betul untuk jawab soalan anak seperti:

1. Seks/ persetubuhan/ kahwin tu apa?
2. Baby datang dari mana?
3. Kenapa kemaluan lelaki perempuan berbeza?
4. Atau soalan2 yang seumpamanya.

Pertama sekali, jangan panik. Syukur dulu sebab anak tanya soalan ni pada kita dan bukan pada orang lain. Maksudnya kita adalah orang yang paling anak percaya.

So this is the best learning moment untuk kita sampaikan ilmu seksualiti pada anak dengan jelas, tanpa melucah, tanpa melawak, dan dengan berterus terang.

Sambil buat muka cool, just jawab dengan tenang—

Anak: Mama, bersetubuh tu apa? Seks tu apa?

Mama: Kakak dengar dari mana perkataan tu?

Anak: Kat sekolah / Tadi kawan sebut (contoh)

Mama: Kakak tahu kan, Allah ciptakan manusia ni berpasangan. Ada lelaki, ada perempuan. Kakak rasa, apa yang membezakan lelaki dan perempuan?

Anak: Tubuh badan? Kemaluan?

Mama: Pandai! Yang bezakan lelaki dan perempuan adalah kemaluan. Macam mama dan kakak, kita perempuan, Allah beri faraj/vagina. Kalau lelaki macam Papa pulak, Allah beri zakar/penis.

Allah buat macam tu, sebab sampai satu masa lelaki dan perempuan akan berkahwin. Lepas berkahwin, Allah benarkan lelaki dan perempuan bermesra, berciuman, berpelukan, dan boleh lakukan hubungan seksual atau bersetubuh.

Tapi kalau bersetubuh tanpa berkahwin, ia dipanggil zina. Zina haram dan berdosa besar. Kalau bersetubuh secara paksaan pulak, ia dipanggil rogol. Rogol ni satu perbuatan yang amat jahat dan jijik! Jenayah dan dosa besar.

Tapi kalau hubungan seksual atau persetubuhan dalam perkahwinan, suami isteri dapat pahala. Allah sayang. Dan melalui persetubuhan ni la, boleh dapat anak / baby.

Anak: Aikk macam mana pulak boleh dapat baby?

Mama: Setiap makhluk di dunia ni ada cara membiak. Contohnya pokok membiak melalui biji benih. Binatang macam kucing, lembu, gajah, harimau membiak melalui proses mengawan (mating) antara jantan dan betina.

So kita manusia pun ada cara membiak, iaitu persetubuhan antara lelaki dan perempuan.

Zakar yang ada pada lelaki, bukan sekadar tempat keluar air kencing, tapi juga tempat mengeluarkan benih iaitu sperma. Bentuk dia macam berudu. Sperma ni dihasilkan dalam testis lelaki. (Lukis atau guna buku panduan)

Perempuan pula ada ovari di kanan dan kiri rahim. Ovari keluarkan benih jugak iaitu ovum. Bentuk dia macam telur.

Bila sperma ayah dan ovum mama bertemu, ia akan membentuk zigot, kemudian jadi embrio, fetus dan akhirnya jadi lah bayi.

(Boleh ajak anak buka Quran, lihat surah Al-Mukminun ayat 12-14, tentang proses kejadian manusia)

Anak: Oooo.. tapi macam mana pulak sperma lelaki boleh bertemu dengan ovum perempuan?

Mama: Sperma dan ovum bertemu bila zakar lelaki dimasukkan ke dalam faraj perempuan. Itu lah yang dinamakan persetubuhan.

Itulah cara macam mana kakak dan adik2 boleh lahir ke dunia. Tapi kakak kena ingat, persetubuhan ni dibenarkan oleh Allah bila lelaki dan perempuan itu berkahwin sahaja.

Kalau tak kahwin, itu yang ada anak2 remaja lahirkan anak luar nikah, sampai sanggup buang bayi dalam tandas, sebab lakukan persetubuhan di luar perkahwinan.

Sebab tu mama kena terus terang dengan kakak tentang ni. Mama taknak kakak dapat info dari sumber yang salah. Mama risau, kakak terjebak dengan video lucah.

Sebab tu mama selalu ingatkan, kalau kakak ternampak video atau gambar orang seksi, tak pakai baju, kena cepat2 bagi tahu mama.

Kakak kena pandai jaga diri. Jangan bagi sesiapa pun sentuh mulut, dada, punggung, paha dan kemaluan. Tak kiralah orang tu papa ke, mama ke, atuk, bapa sedara, sepupu, cikgu, ustaz, kawan2, atau rakan sama jantina sekalipun.

Mama bangga dengan kakak sebab berani tanya tentang ni, dan terima kasih sebab tanya mama. Mama happy dapat bantu kakak. (Peluk anak)

Haa amacam? Ready nak jawab dengan anak lepas ni?
.
But of course, bukan senang nak start bercerita dengan anak tentang seksual ni kan. Baca skrip ni je pun dah berpeluh. Apatah lagi nak cakap depan anak. Menggelupur terus.
.
Tapi insyaAllah, kalau niat kita benar2 untuk mendidik anak, dan untuk pastikan mereka tak “dididik” oleh sumber yang salah, pasti Allah permudahkan.
.
Dan sebenarnya pendidikan seksualiti ni luas lagi. Soalan anak takkan berakhir kat situ. Ada banyak lagi kemusykilan yang akan buat kita tercengang memikiorkan jawapan.
.
So sebelum didik anak, pastikan kita dulu terdidik. Okay?
.
Sumber: Adlil Rajiah

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Penantian Ternoktah Akhirnya.” Selepas Empat Tahun, Che Ta Sambut Raya Di Rumah Banglo

Setiap kali tibanya Syawal, antara selebriti yang menjadi tumpuan pastinya Che Ta atau nama penuhnya, Rozita Che Wan. Lebih-lebih lagi bab busana Hari raya.

Seringkali busana isteri kesayangan Zain Saidin meraih perhatian ramai tak kurang juga mengundang kecaman.

Begitupun beberapa tahun kebelakangan ini, terutama selepas negara dilanda pandemik COVID-19, ibu kepada tiga cahaya mata itu lebih selesa tidak mendedahkan jumlah persalinan raya tahun ini.

“Saya tak nak cakaplah berapa pasang baju raya tahun ini. Tak cakap salah, cakap… lagilah.

“Kalau nak kira juga, kenalah intai entri gambar di akaun Instagram (IG) saya musim raya nanti. Bukan Che Ta, kalau tak penuhi kandungan entri IG dengan gambar sesi fotografi.

“Malah baju raya sebelum ini pun, ada yang di bawa ke hadapan. Maklumlah situasi pandemik dua tahun lalu membataskan pergerakan. Nak melaram pun tak boleh sangat,” katanya.

Kebiasaannya, pemenang Most Inspirational Celebrity, Women Of Excellence Awards ini akan menyiapkan persiapan persalinan baju raya untuknya dan keluarga lebih awal.

“Buat awal, tak kalut. Jadi bulan Ramadan boleh fokus dengan amal ibadat. Pendek kata, baju, kain samping, butang baju Melayu anak dan suami pun sudah disediakan. Pemilihan beraya dengan baju warna sedondon itu pun harus.

“Cuma selepas dua tahun beraya dengan norma baharu, saya tetap membataskan pelbagai aspek. Cukup beraya dengan keluarga dan adik beradik lain.

“Insya-Allah tahun ini, semua adik beradik sepakat beraya di Alor Setar, Kedah. Saya pun pulang awal ke kampung dari 1 hingga 8 Mei lalu kerana komitmen seni dan lain sudah dilunaskan awal,” katanya.

Che Ta juga teruja rumah banglonya siap beberapa hari sebelum Ramadan berlabuh.

“Selepas empat tahun termasuk COVID-19, pengubahsuaian rumah itu tergendala untuk disiapkan. Penantian itu bernoktah dan dapat masuk rumah akhirnya.

“Cuma kerana sudah merancang awal balik beraya ke Kedah, jadi nak raya di rumah sendiri selepas itulah. Saya pun pindahkan barang dari rumah lama ke kediaman baharu sedikit demi sedikit. Lepas beraya nanti mulalah ‘all out’ pindahkan barang,” katanya.

Ketika ini, Che Ta muncul dengan drama Mem & Bibik -Bibik di TV3 menerusi slot Azalea sejak 4 April lalu dan Kerana Dia Suka.

Drama komedi 20 episod arahan Wan Saiful Shahrizan itu turut dibintangi suaminya, Zain Saidin. Tak ketinggalan pelakon lain seperti Nabila Razali, Azza Elite, Aprena Manrose, Bell Ngasri, Lynnda Sharudin, Shakila Khoriri dan ramai lagi.


”Pandainya, Sebutan Tak Pelat & Tulisan Pun Cantik.” Gelagat Comel Anak Yana Samsudin Ajar Daddy Bahasa Cina Raih Pujian!

Setiap ibu bapa mahukan yang terbaik buat anak-anak termasuklah bab pendidikan, demikian juga yang dikongsikan oleh pelakon Yana Samsudin mengenai anak sulungnya, Aisy Mateen.

Sebelum ini, Yana mendedahkan anak sulungnya itu menggemari subjek matematik di dalam bahasa inggeris berbanding bahasa melayu.

Bahkan, anaknya lebih cepat ‘tangkap’ dan cepat belajar jika menggunakan bahasa inggeris.

Bukan itu sahaja, Mateen juga telah didedahkan untuk menguasai tiga bahasa iaitu bahasa melayu, inggeris dan juga mandarin sejak masih bayi lagi.

Terbaru, Yana menerusi laman Instagramnya yang menunjukkan Mateen sedang membuat kerja sekolahnya.

Jika selalunya ibu bapa yang mengajar anak-anak, tapi terbalik halnya dengan Mateen. Kelihatan anak sulung pasangan ini mengajar daddynya bagaimana cara menulis dan menyebut nama Mateen dalam bahasa Cina.

Malah dia yang mempelajari bahasa Cina menulis namanya dalam bahasa tersebut pada sebuah buku.

Sambil meneguk air susu, sempat lagi Mateen menyoal daddynya apakah handphone dalam bahasa Cina. Fadzil yang berseloroh menyebut sebutan ala-ala cina sampai tergelak Mateen mendengarnya.

Gelagat comel Mateen meraih pujian daripada ramai. Rata-rata memuji cara pasangan ini mendidik walaupun baru berumur 5 tahun namun cepat belajar.


Stres Pencetus Utama Penyakit Bahaya. Nak Sihat, Awet Muda & Panjang Usia Ikut Tip Dikongsikan Dr Hamid Arshat Ni

Stres atau tekanan berlaku bila mana seseorang itu mengalami ketidakstabilan sama ada fizikal ataupun mental. Semua ini  berkaitan dengan cara hidup kita. Untuk elak penyakit berbahaya bukan pemakanan sahaja yang kena jaga tapi juga tahap stres.

Inilah yang dikongsikan oleh Dr Hamid Arshat menerusi laman facebooknya. 11 Tip diberikan oleh doktor sakit puan ini berdasarkan pengalaman dan pemerhatiannya sepanjang bertugas sebagai doktor dan merawat pelbagai jenis penyakit.

APAKAH RAHSIA TUN M , umor 94 tahun masih sihat, aktif dan cerdas mental?
Beliau amat bijak kawal Stress. Cuba ikuti beberapa panduan dibawah agar kita pun boleh ikuti jejak Tun M.

Awet sihat, kawal stres
Setelah lama saya bertugas sebagai doktor dan telah merawat berbagai jenis penyakit, saya dapat merumuskan bahawa stress, (tekanan mental, emosi dan fizika)l merupakan penyebab dan pencetus utama bagi berbagai jenis penyakit, termasuk penyakit2 yang menyebabkan kematian mengejut, iaitu serangan jantung dan angin akhmar ( stroke ). Stress juga jadi punca sukar hamil dan mudah gugur.

Saya ingin berkongsi cara-cara saya tangani stress:

1. TAWAKAL
Saya sentiasa berdoa kpd Allah agar terus dikurniakan kesihatan kekuatan tubuh.
Saya tawakkal kpd Allah sambil berusaha menangi stress. Saya redha dengan ketentuan Allah.

2. REDHA
Apabila ditimpa musibah, saya anggap sebagai ujian Allah keatas keimanan saya.
Kita datang dari Allah dan akhirnya akan kembali kepadaNya.
Saya cuba sabar dan melakukan solat serta mohon pertolongan Allah.

3. SABAR
Apabila kehilangan duit sebab ditipu, dicuri, diperas ugut, atau tercicir sebab lalai, saya cuba tahan sedih dan marah. Saya anggap duit itu sudah bukan rezeki atau milik saya.
Munkin saya telah melakukan sesuatu kesalahan dan ini kifarah atau balasannya.

4. TAHAN MARAH
Bila memandu kereta, sering berlaku pemandu2 lain mencetuskan provokasi, saperti menghempit, bunyikan horn dan lain2, saya ambil langkah mengalah sahaja dan tahan marah.
Begitu juga dalam situasi lain yang mencetus kemarahan, khususnya dirumah dikalangan Keluarga dan ditempat kerja.
Tahan marah, tinggalkan Dan beredar jauh untuk sejukkan hati. Ustaz nasihat ambil wuduk, tapi Alhamdulillah saya sering dapat kawal tanpa wuduk.

5.MEMAAFKAN
Saya selalu memaafkan orang yang buat salah dan silap, samaada sengaja atau tidak. Dan terus lupakan peristiwa tersebut tanpa mengukit2.

6. TIDAK DENDAM
Walau pun difitnah dan dizalimi, saya tidak simpan DENDAM. Dan kawal perasaan untuk membalas.

7. MAKAN UBAT PENAWAR
Bila sakit atau pening kepala sebab penat atau stress lepas kerja, saya makan panadol 2 biji (1gm), biasanya ia ia akan reda dan rasa tenang.
Panadol bertindak membuka saluran2 darah yang kuncup dalam jantung, otak dan organ2 lain akibat stress.
Ramai takut nak makan panadol atau lain2 pain killers. Nasihat saya, makan ubat tersebut. Ada kajian yang menunjukkan panadol meningkatkan kesihatan dan melanjutkan umur.

8. EXERCISE.
Saya suka berkebun, mencangkul, tanam sayur2, herba dan pokok buahan disekitar kawasan rumah. Kesannya memang relaxing.

9. BERZIKIR, BERSELAWAT
Memang jadi amalan saya bila memandu kereta saya terus menerus berzikir dan berselawat. Kesannya memang relaxing dan tenang fikiran.

10. DEEP BREATHING
Amalan menarik nafas dengan mendalam dan melepaskan nafas perlahan2. Ulang2 untuk 5 minit. Saya lakukan bila2 masa dan dimana2 tempat bila rasa stress dan tidak selesai.

11. SIMPLE LIFE TANPA BERLUMBA-LUMBA
Amalkan cara gaya hidup yang sederhana tanpa membazir wang, tidak pentingkan brand name pada pakaian, kereta, hiasan dan lain2. Saya pentingkan substance dari rupa bentuk luaran.

Cuba amalkan panduan2 tersebut. insha’Allah,kita boleh kawal stress, terus awet sihat dan dengan izin Allah lanjut usia dan bolih terus berkhidmat kpd ugama dan bangsa. Aamin.


Kewujudan Abang Viva Di Kawasan Banjir Jadi Tanda Tanya, Ini Jawapan Empunya Badan!

Dua hari ini kita dapat lihat di sosial media kawasan Pantai Timur telah dinaiki air di beberapa kawasan dan arus agak deras memasuki kawasan kediaman sesetengah penduduk.

Bila berlakunya banjir ini, sekali lagi sukarelawan, Abang Viva menjadi bualan ramai yang biasanya kelibat jejaka ini dilihat sewaktu banjir-banjir besar melanda Malaysia. Sehinggakan, ada yang memberi tohmahan sehingga menuduhnya sudah tidak kelihatan di kawasan banjir sejak terkenal.

Namun, persoalan ini sudah terjawab apabila Abang Viva atau nama sebenarnya Azwan Omar sendiri telah mengadakan siaran langsung di media sosial miliknya dan sempat seseorang individu menangkap layar dari siaran langsung tersebut.

Menurut pemuda berusia 30 tahun itu, dia cumalah seorang sukarelawan dan bukanlah berkhidmat dalam mana-mana jabatan. Dia turut mendedahkan bahawa modal untuk ke sesuatu kawasan itu mencecah ribuan ringgit dan dia menanggungnya secara peribadi.

“Banjir je saya sampai, banjir je saya sampai. Tapi masalahnya, modal kitaorang pakai sendiri. Hari itu pergi Terengganu, Kelantan semua pun saya seorang habiskan RM1000 tau untuk minyak dan tol je. Korang rasa? Kalau saya ni ada elaun tak apa, masalahnya kena fikir juga. Saya dah kahwin ada anak bini nak kena bagi makan.” katanya.

Perkongsian yang dibuat akaun @chaiyoe9 itu telah mendapat perhatian ramai dan banyak komen dari netizen yang memahami apa yang ditanggung oleh Abang Viva.

Namun jika dilihat di Facebook pemuda kelahiran Melaka itu, jelas dilihat gerak kerjanya bersama pertubuhan yang dibangunkan apabila berada di Terengganu menjalankan misi banjir ketika ini namun tidak begitu menguar-uarkan kepada orang ramai.

Malah dalam perkongsiannya itu, dia juga mengucapkan terima kasih kepada mereka yang memberikan sumbangan dan turut memohon maaf andai ada lokasi banjir yang tidak dapat dibantu kerana kekangan waktu serta perjalanan memadangkan beberapa jalan sudah ditutup.


“Tuhan Beri Nikmat Indah Sekali Lagi Di Usia Sekarang.” Azrinaz Hamil Anak Keempat Pada Usia 42 Tahun!

Dalam diam, rupanya bekas personaliti TV3 yang terkenal, Azrinaz Mazhar Hakim kini sedang hamil anak keempat. Berita gembira tersebut dikongsikannya menerusi Instagram rasminya semalam.

Isteri kepada Fairos Khan Abdul Hamid itu mengesahkan yang dirinya sedang hamil lebih tujuh bulan ketika ini.

Azrinaz mengulangi perkara sama mengumumkan berita sama saat hamil anak ketiganya, Areesya Malaykha (kini setahun empat bulan) pada tahun 2019.

Malah Azrinaz turut berseloroh memaklumkan gambar berbadan dua yang dimuat tersebut bukanlah gambar lama yang dikongsi semula.

“Ini bukan gambar ‘throwback’. Apa yang dilihat dalam ini gambar semasa. Anak lelaki atau perempuan, nak mengidam apa… saya memperkenalkan bakal anak keempat.

“Saya sudah hamil dalam tempoh 30 minggu saat ini. Alhamdulillah Tuhan berikan nikmat indah ini untuk saya dan suami sekali lagi di usia kami sekarang.

“Saya pun tak jangka akan hamil lagi dengan jarak yang dekat usia kelahiran Areesya Malaykha. Tapi kenapa perlu menunggu lagi, jika saya masih diberi kesempatan ini,” katanya.

Azrinaz turut memohon keluarga, teman dan pengikutnya di Instagram untuk mendoakan kesejahteraan diri dan anak dikandungnya itu.

“Semoga segala galanya akan lancar dan dipermudahkan. Saya dijangka melahirkan anak keempat ini awal bulan April depan,” katanya

Dalam pada itu, Azrinaz sempat berseloroh kepada BH Online saat ditanya mengenai fasa perintah kawalan manakah anak yang dikandungnya kini

“Tak tahulah nak cakap anak Perintah Kawalan Pergerakan (PKP) atau Perintah Kawalan Pergerakan Bersyarat (PKPB). Sejujurnya saya tak merancang pun,” katanya.

Azrinaz melangsungkan perkahwinan dengan teman lamanya itu pada 1 Mei tahun 2018


“Stylenya Mommy Fatima Dulu-Dulu. Diva.” Kongsi Gambar Zaman Sekolah, Penampilan Fazura Raih Perhatian. Comelnya!

Fazura menerusi laman instagramnya berkongsi gambar ketika zaman sekolahnya membuatkan ramai yang teruja. Apatah lagi, mommy Fatima tampak comel dan cukup bergaya walaupun masih kecil.

Tidak dinafikan, setiap daripada kita pasti menyimpan memori semasa zaman kanak-kanak kan. Apabila dikenangkan kembali tersenyum sendiri lebih-lebih lagi jika memori itu cukup manis.

Perkongsian pemilik nama sebenarnya Nur Fazura nyata meraih perhatian ramai. Dia memuatnaiksekeping gambar bersama rakan-rakannya di sekolah rendah.

Apa yang mencuri tumpuan adalah penampilan isteri kesayangan Fattah Amin yang tampil bergaya,  berbeza dengan rakan-rakannya yang lain.

Fazura dilihat memakai T-shirt berwarna pink, bercermin mata gelap, memakai rantai dan beg tangan. Manakala rakan-rakannya memakai uniform sekolah.

Perkongsian tersebut mendapat pujian ramai. Rata-rata menyatakan Fazura seorang yang pandai bergaya sejak dari kecil lagi. Malah lihat sahaja gayanya  di dalam gambar tersebut. Memang sah, dari kecil dah pandai bergaya.


Cantik Tanpa Make Up, Ini Petua Cantik Luar Dan Dalam Wanita Usia 30an, Kalau Konsisten Confirm ‘Natural Beauty’!

Bayangkan jika wajah kusam dan badan mudah letih tentu membuatkan kita kurang keyakinan diri dan tidak bertenaga untuk menguruskan rumah tangga. Malah, hubungan suami isteri pun kurang intim.

Nyata, kecantikan luaran dan dalaman adalah antara aset setiap wanita. Penjagaan kecantikan wanita ini sangat perlu dititikberati terutama yang telah menginjak usia 30an.

Jadi di sini, ada list petua dan tips sesuai bagi wanita yang mementingkan kecantikan luaran dan dalaman. Petua ni sesuai bagi wanita yang sudah berusia 30an dan 40an. Ayuh kekal cantik walaupun usia meningkat!

Ini 3 perkara kena tahu untuk kekal awet muda luaran dan dalaman.

1.Skrub kunyit

Nak miliki kulit wajah yang mulus dan dalam masa yang sama cerah berseri.

Bahan-bahannya:

Cara membuatnya:

2.Jus buah-buahan

Minuman untuk membuang toksin dari usus. Bahan bahan yang perlu ialah halia sebesar ibu jari, sebiji  epal, lemon sebiji atau limau kasturi. Kena masukkan sikit garam dan perlukan 1/2 cawan air suam.

Cara penyediaan:

Masaukan air, epal hijau atau merah dan halia ke dalam  blender. Kisarkan. Perah air limau atau lemon  dan masukkan sekali ke dalam blender. Masukkan garam dan kisar sekali lagi.

Tuangkan ke dalam gelas. Minum. Halia akan nyahkan toksin dan baiki metabolisme. Halia ada gingerol yang  bagus untuk penghadaman, hilangkan loya, lawan flu dan selsema.

Epal pula ada bantu halang diabetes, lindungi jantung, turunkan kolesterol dan 53% jauhkan strok. Ini kata The American Journal of Clinical Nutrition tahun 2020. Paling menarik ialah dalam epal ada immune boosting vitamin C. Ini seperti laporan dalam jurnal Nutrients tahun 2017.

3. Daun Sirih

Masalah keputihan dan gatal gatal dibahagian miss V. Amalan ni juga boleh naikkan seri wajah. Sesape yang nak cantik elok sangat amalkan.

Cara penyediaan:

1.Ambil daun  sireh dalam bilangan ganjil. Contoh 7 atau  11 helai. Kemudian rebus sampai  mendidih.

2.Pastu minum air sireh  yang telah dimasak tu dalam tiga teguk sambil selawat salam hati. Selebihnye masukkan ke dalam  besen besar dan campurkan  dengan air paip dalam suam suam. Ramas ramas  daun  sireh  tu  untuk keluarkan khasiat dan  pati yang dalam daun sireh. Semerbak bilik air korang wangi tau. Nak campur dengan sedikit garam  pun  boleh lagi bagus.


“Allah Tegur Awal. Mama Sibuk Kerja, Maafkan Mama.” Ibu Ni Kongsi Anak Usia 4 Tahun Kena Serangan Bell’s Palsy

Gajet dan kanak-kanak pada masa kini ibarat irama dan lagu tak dapat dipisahkan. Celik mata sahaja itu lah yang dicari terlebih dahulu.

My pretty baby. Mama cried inside. Pray for baby. Dia ni tak macam abang Ariq. Apa-apa tak bagitahu mama. Independent konon. Mungkin hari ini dah empat hari kena bell’s palsy. Baru 4 tahun.

Sebenarnya, lebih rasa bersalah. Mama sibuk kerja lepastu tinggal dia dekat rumah siap bagi tab. She addicted with tiktok. Selalu tidur lewat sebab tengok tiktok.

Sebelum ada Aniq, kami tidur bergelap. Bila tutup semua lampu, dia orang dah faham yang tak boleh telefon atau tab. Kena baca doa dan tidur.

Tapi sejak ada Aniq, memang satu lampu depan toilet akan terpasang. Baby akan tengok tab atau telefon mama hala dekat lampu tu. Dah masuk empat bulan la macam ni.

Tuptup Allah nak tunjuk kali ni, mama lupa yang biasa buat tiap-tiap malam dengan abang dan baby sebelum tidur. Mama biar abang dengan baby tidur sendiri. Mama biar abang dengan baby mandi sendiri.

Alhamdulillah, syukur Allah tegur awal-awal. Semoga baby diberikan kesembuhan. Mama sedih sebab macam-macam baca dekat Google. Mama kena kuat.

Alhamdulillah. Semua yang positif dari doktor. Doktor cakap nasib mama datang cepat. Ada parents yang sanggup pegi ngurut dekat luar sebab percaya yang bells palsy ni stroke macam dewasa.

Dari explanation doc tadi, within 72hr masih boleh diberi ubat dan bells palsy ni berlaku sebab radang di salah satu saraf kat muka.

Today update..

Early morning dah terpacak kat hospital Serdang utk jpe pakar peads.. Alhamdulillah.. Semua yg positif dr doc.. Doc ckp nasib mama dtg cepat.. Ade parents yg sggup pegi ngurut kat luar sbb percaya yg bells palsy ní stroke mcm Dewasa 2.. Dr explanation doc td, within 72hr msh boleh diberi ubat dan bells palsy ní berlaku sebab radang di salah satu saraf kat muka..

Mama tnye doc, punca berlaku ni sebab tgk tab dlm tempoh yg lame ke? Doc ckp Bergantung pd Kanak2.. Tp bells palsy ní sbb saraf.. Aware dgn kecederaan ank terutama bhagian telinga dan wajah.. So, doc on steroid utk sebulan, Dan refer pd klinik pakat máta…

Bile nak amik date utk appt kat klinik máta, doc 2 suruh je masuk terus jpe doc pakar.. Baby mmg sporting dgn doc2.. Ikut arahan bile doc suruh..

Jpe doc pakar máta… Check máta baby, alhamdulillah skali lg doc ckp máta dia ok cume dh nak kering.. Ade 2 jenis ubat doc bagi.. Yg cecair utk drop / titik.. Yg 1 lg jenis gel..

Mama tanya doc, punca berlaku ni sebab tengok tab dalam tempoh yang lama ke? Doc cakap bergantung pada kanak-kanak. Tapi bells palsy ni sebab saraf. Aware dengan kecederaan anak terutama bahagian telinga dan wajah. So, docon steroid untuk sebulan dan refer pada klinik pakar mata.

Allah menegur dalam banyak cara. Kite je jangan lalai. Allah tegur sebab Allah sayang kita. Bersangka baik dengan teguran Allah. Moga boleh dijadikan pengajaran buat ibu bapa di luar sana.


“The struggle Is Real. Macam Mana Single Mom Survive…” Berjauhan Dengan Suami, Mia Ahmad Luah Tak Mudah Urus Anak Sendiri!

Berhadapan dengan pelbagai ragam dan kerenah anak-anaknya bukannya mudah, itu yang dialami Mia Ahmad.

Berkongsi luahan menerusi laman Instagramnya, jelas isteri kepada pemain Bola sepak JDT,i semua Itu pengalaman yang dilalui secara bersendirian beberapa minggu kebelakangan ini.

Ketiadaan suaminya, Izham Tarmizi memberikan cabaran buat dirinya lebih-lebih lagi untuk menjaga dua orang anaknya yang masih kecil.

Menurut Mia, Izham kini sedang menjalani latihan pra musim bersama pasukan JDT di Dubai.

“Selepas beberapa minggu suami tak ada, not easy but taught me a lot. The struggle is so real.

“Anak-anak menangis serentak, berebut barang, tarik telekung time mommy solat, Issa nangis sakit perut tengah-tengah malam,” ujarnya lagi.

Tambahnya lagi, pengalaman menjaga dua orang anaknya semasa ketiadaan suami di sisi membuatkan dirinya kagum dengan semangat dan kekuatan yang ada dalam diri setiap ibu tunggal yang sentiasa ingin memberikan yang terbaik buat anak-anak mereka.

“Macam-macam experienced that makes me think macam mana dengan single mom yang boleh survive kat luar sana.

“Kudos to all the single moms who have always been strong,” kongsinya lagi.

Perkongsian Mia turut mendapat reaksi ramai. Rata-rata bersetuju dengan apa yang diperkatakan oleh pelakon Hati Perempuan ini.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Selamat Menempuh Alam Ibu Bapa. Welcome Baby Musa.” Mizz Nina & Noh Ambil Anak Angkat, Warganet Titip Doa!

11 tahun melayari alam rumahtangga, pasangan selebriti, Noh Salleh dan Mizz Nina berkongsi berita gembira kini sudah memiliki seorang zuriat yang cukup sempurna.

Berita yang dimuatnaik menerusi Instagramnya. Pemilik nama sebenar Shazrina binti Azman itu turut memaklumkan yang bayi bernama Musa itu sudah tiga bulan bersama mereka.

“Syukur Alhamdulillah 🤲🏻❤ @officialmizznina 2+1 = 3

Noh, Nina & Musa الحمد لله

“Alhamdulilah it has been 3 months since the arrival of baby Musa, we are grateful to Allah for this beautiful blessing and du’a come true – I can safely say that he is my mahram now الحمد لله ❤

Akui isteri kesayangan Noh Hujan ini lagi, mereka sudah melalui perjalanan yang panjang dengan melakukan rawatan IVF, IUI , pembedahan. Namun akhirnya Allah kurniaan bayi yang cukup bermakna buat mereka.

“It has been a long journey to get to where we are today, through years of iui’s, ivf’s, operations, Allah granted us this sweet baby through other means, and it was all meant to be. If Allah wills it for you, nothing can stop it from reaching you and Only He knows the right time for everything to fall into place. All the tests and struggles are for a good reason.

Dia dalam pada itu Mizz Nina memberitahu, mengambil masa lebih setahun untuk menyiapkan diri dan bersedia untuk usaha tersebut.

I” remember it took me more than a year to get myself open and ready for this endeavour. Noh initiated the idea of us adopting ( of course in Islam the baby’s surname must be bin Abdullah or other names of Allah & not the adoptive father’s name) and since he was down for it, it got me curious.

“Our humanitarian trips also helped me immensely with making this decision, there are sooooo many babies and children out there without one or both parents, without the means or a place they can call home with a family who loves them.

“Opening up my heart for this life changing event was not easy and I had constantly made du’a to Allah to expand my heart and make space in it, for me to let go of my insecurities and trust in Him, His plan, His way, Alhamdulilah, with baby Musa, my heart, soul, mind and body was ready to take him in.

Tambah Mizz Nina lagi, si kecil ini merupakan anugerah dan ciptaan Allah yang indah, dan merupakan satu keistimewaan untuk dimiliki.

H”e is a beautiful gift and creation of Allah, and it is such a privilege for us to have him thus far. Its been a awesome roller coaster ride being new parents 😍😅 and we are loving every moment Alhamdulilah ❤

“May he be a light for the ummah, May Allah protect our little family in this life and the next and allow us to be among those He is pleased with Aameen 🤲a

Menjengah ke ruangan komen, rata-rata warganet serta rakan kongsi meluahkan rasa sebak Dan terharu. Masing-masing menitipkan ucapan dan doa buat pasangan ini serta baby Musa.


Teringin Kulit Lembut Macam Bayi, Ikut Petua Wanita Ni Amalkan!

Hebat rasanya kalau kulit wajah kita yang berusia ini bila disentuh terasa lembut seperti kulit bayi. Tentu wajah juga akan terlihat awet muda dan menawan.

Nak tahu apakah caranya, jom ikuti petua yang diamalkan oleh wanita ini untuk penjagaan kulit wajahnya kekal halus dan mulus.

“PETUA KULIT MULUS BAK BAYI”

Actually petua ni bukan ayu yang reka tapi beberapa tahun lepas masa kerja cashier drugstore ade customer nak bayar bagitau.So kita credit akak tu la ye.

Bahan-bahan  :

Tomato

Minyak bayi

Cara Penyediaan :

1. Hancurkan tomato dan titiskan minyak bayi. Pastikan jangan terlalu halus untuk mudah disapukan pada seluruh wajah.

2. Ratakan pada wajah dan biarkan selama 15 hingga 20 minit. Boleh juga dibiarkan semalaman.

3. Setelah itu cuci bersih dan kesannya dapat dilihat wajah terlihat pinkish berseri dan kulit wajah terasa lembut.


“Jangan Salahkan Takdir Dan Guna Alasan Agama“ – Isteri Caprice ‘Sound’ Lelaki Curang

Isu poligami sememangnya adalah isu yang sangat sensitif dan objektif kerana lain orang, lain pandangannya dan penerimaan mengenai isu ini.

Namun sejak kebelakang ini, isu ini menjadi lebih sensitif apabila terpalit dengan isu yang tular membabitkan rumah tangga pengarah dan pelakon terkenal. Di media sosial, ramai yang menjadikan isu ini sebagai content.

Tidak terkecuali isteri kepada penyanyi rap Caprice, Farra Inalis turut memberi pendapat peribadinya di akaun Instagram miliknya baru-baru ini. Farra yang tenang menyuarakan pendapatnya mengenai perkara ini telah mendapat pelbagai komen yang menyokong pendapatnya.

Salah satu pendapat yang berani disuarakan adalah apabila Farra memohon kepada kaum lelaki yang bergelar suami untuk tidak menggunakan agama sebagai alasan untuk berpoligami jika hak isteri masih belum sempurna ditunaikan.

“Please, please, please wahai lelaki diluar sana, tolonglah sedar diri sikit. Jangan kau bagi alasan sebab kau nak ikut jejak Nabi sedangkan nafkah isteri kau tak ikut sunnah.

“Kalau Nabi tu dia berlaku adil kepada isteri-isteri tak apa. Kalau kau betul-betul layak, kau mampu kau buatlah.
Tapi, kalau setakat nak bagitahu dekat bini pertama pun kau takut, kau tipu dia selama bertahun-tahun… agak-agaklah, bini mana yang tak gila, tak maki,” luahnya.

Tambahnya lagi, seseorang itu tidak perlu untuk menyalahkan takdir atas kesalahan diri kerana baginya berlaku curang itu adalah pilihan sendiri.

“Bagi aku, kau jangan salahkan takdir. Tak payah cakap ini takdir Allah kerana curang itu adalah pilihan. Engkau yang nak curang.

“Satu lagi, si penyondol kalau kau tak buka hati dekat si penyondol benda itu takkan jadi. So, masalah sekarang ini masalah lelaki dengan perempuan ini memang bermasalah. Memang dua-dua bodoh,” tutur Farra.

Tegasnya, dia bukanlah jenis seorang yang gemar untuk memberikan komen mengenai isu yang hangat berlaku tetapi berasa terpanggil apabila isu yang sama tular di semua laman sosial.

Ada betulnya pendapat Farra ini kerana memang ramai lelaki yang tidak mampu namun menjadikan pelbagai alasan berkaitan takdir dan agama sebagai alasan yang kuat untuk menyokong tindakan poligami mereka itu.

[MESTI BACA]


Pasangan Ni Ada Kalanya Dia Sedih, Adakalanya Dia Malas. Kena Sedar Tu!

Selalu juga kita mendengar keluhan orang lain tentang pasangan mereka, ada sahaja yang tidak kena.

“Dia tak suka masak…”, “Balik-balik rumah masih tak kemas…” dan macam-macam lagi.

Walaupun keluhan itu seakan melepaskan rasa tidak puas hati, namun sedarlah setiap antara kita tidak ‘perfect’.

Bahkan perkahwinan itu adalah  melengkapkan antara satu sama lain dan perlu ingat bahawa kita berkahwin dengan manusia biasa dan bukannya malaikat.  Ini sebagaimana perkongsian Ahmad Affzan Abdullah.

Pasangan Kita Juga Manusia Biasa

Untuk adik-adik yang merancang untuk berkahwin, sedang berkahwin atau dah lama kahwin, ingin aku berkongsi sedikit petua.

Antara perkara yang kita selalu kena peringatkan diri, ialah kenyataan bahawa pasangan kita ini manusia biasa.

Kita berkahwin dengan manusia.

Ada kalanya dia sedih, adakalanya dia malas, adakalanya dia rasa down, adakalanya stress. Semua ni sifat manusia.

Kalau pasangan kita itu sepanjang masa memang bertanggungjawab, selalu tolong kita, tapi ada satu dua masa dia rasa down dan buat perkara yang tak kena pada pandangan kita, kita maafkanlah.

Kita bukan kahwin dengan malaikat.

Isteri kita memang rajin buat kerja untuk keluarga, rajin masak. Kalau satu hari kita balik kerja tengok tak ada makanan terhidang, janganlah bagi komen sarkastik “Hai, makan angin je ke kita malam ni?”

Mungkin isteri kita penat, mungkin dia tengah sedih kena marah dekat ofis. Komen sarkastik kita tak membantu.

Apa kata kita terus cakap, “Jom kita makan luar malam ni. Abang belanja.”

Bukankah itu lebih baik? Terubat sikit hati isteri yang luka.

Suami kita juga biasanya memang rajin mengemas, rajin basuh pinggan basuh baju. Tapi ada satu hari dia tinggalkan kain pelikat bergulung atas lantai, janganlah kita terus membebel tak berhenti-henti.

Pejam sebelah mata, dan angkat sajalah kain itu masuk ke tempat baju kotor.

Pasangan kita manusia. Ada hari dia malas, ada hari dia terlupa, ada hari dia nak cepat lalu tak sempat buat rutin kebiasaan.

Ini kita kena faham dan kena selalu ingatkan diri.

Lainlah kalau pasangan kita memang bermasalah, memang pemalas setiap hari, memang tak bertanggungjawab. Kalau ini, memang perlu sesi kaunseling, tak boleh berdiam diri.

Namun jika pasangan kita dalam kebanyakan masanya memang terbaik, bertimbang rasalah. Jangan sampai tidak ada ruang untuk pasangan kita bersifat dengan sifat manusiawi.

Sekali-sekala terlupa, alpa, malas, penat, rasa down, ‘slack off’, kita yang okey ini tampunglah mereka. Bukan tinggalkan mereka keseorangan apatah lagi membebel dan menyindir yang tak mendatangkan sebarang solusi positif.

Kita terima pasangan kita sebagai manusia yang ada cacat celanya.

Kita terima kekuatan dia, kita juga terima kelemahan pasangan kita.

Waktu dia kuat, waktu dia lemah, kita sentiasa ada di sisi, memberi sokongan dan bantuan tanpa mengira waktu.

Itulah hakikat rumahtangga, berkongsi hidup bersama-sama.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


“MasyaAllah Anugerah Terindah, Cantiknya Mata Dia.” Nabil & Ayda Jebat Dedah Nama Anak, Ana Nayla Jadi Pilihan!

Pasangan selebriti Nabil Mahir dan Ayda Jebat berkongsi wajah serta nama anak sulung mereka di Instagram (IG) Selepas Seminggu dilahirkan.

Menerusi perkongsian tersebut, Nabil dan Ayda memuat naik satu rakaman video pendek yang memaparkan wajah puteri sulung yang dilahirkan pada 21 September lalu.

Dalam masa yang sama, mereka turut mendedahkan nama anak perempuan mereka dengan  memilih nama Ana Nayla Ahmad Nabil. Malah pasangan ini juga  turut membuka satu akaun rasmi buat anak kecil itu.

Ana Nayla binti Ahmad Nabil. @ananaylaofficial. Assalamualaikum uncles and aunties! Sepatutnya keluar harini tapi tak sabar nak jumpa uncle aunty hihi! Doakan Ana Nayla supaya sentiasa selamat, disayangi dan menjadi anak yang baik ya.

Rata-rata mengucapkan tahniah dan memuji akan kecomelan Nayla terutama matanya yang cukup cantik.


Kalau Nak Isteri Makin Sayang, Suami Kenalah Jaga Isteri Dalam Pantang. Tak Susah Pun Yang Penting  Kena Ikhlas, Sabar & Gigih.

Saat menimang cahaya mata adalah momen terindah buat pasangan suami isteri. Lahirnya di kecil menambahkan lagi kemanisan rumah tangga. Saat si kecil sudah menjengah dunia baru, ibu bapa terpaksa berkorban bersengkang mata siang dalam malam demi memastikan anak dijaga dengan baik. Maklumlah dunia baru buat si kecil susah nak menyesuaikan diri kan.

Biasanya si isteri selesa memilih untuk berpantang di kampung bersama ibu ayah untuk memudahkan segala urusan. Jarang kita dengar suami yang sanggup menjaga isteri sendiri dalam tempoh tersebut. Alasannya tidka pandai dan tiada ilmu lalu isteri ‘dipos’ ke kampung.

Tetapi, kalau anak pertama mungkin alasan ini  boleh diterima tapi bila anak dah masuk nombor dua dan seterusnya, suami kenalah belajar menjaga isteri dalam pantang kan?

Tempoh berpantang akan lebih indah bagi seorang isteri apabila dijaga oleh suaminya. Jangan terkejut kalau ada isteri yang menangis kerana hatinya begitu tersentuh dengan pengorbanan suami yang tidak cukup rehat dan tidur semata-mata nak pastikan isteri dan anak selesa.

Panduan Jaga Isteri Berpantang:

1. Mandikan Bayi
Dalam pantang kalau nak isteri berehat sepenuhnya suami kenalah belajar mandikan anak. Minta panduan daripada emak atau orang yang lebih tua. Kalau nak mudah, mandikan baby di dalam tub. Gunakan set mandian bayi jangan main bantai ja. Kena ingat ye kulit baby sensitif. Lepas mandikan baby, urut perut baby dengan minyak telon supaya perut baby tak kembung. Sapukan minyak telon pada perut, belakang betis, tapak kaki dan belakang badan baby.

2. Sediakan Air Herba Untuk Mandian Isteri
Jika mampu sepanjang 44 hari, sediakan air herba untuk mandian isteri. Sekurang-kurangnya bagi isteri mandi air herba selama tujuh hari. Air rebusan herba ini membantu menghangatkan tubuh isteri, melancarkan perjalanan darah dan menyegarkan badan. Tak payah pening-pening, suami beli sahaja set mandian herba di toko jamu. Cara nak guna pun senang, rebus set herba sehingga mendidih, lepas tu tunggu suam baru bagi isteri mandi.

3. Cari Tukang Urut
Sediakan tukang urut untuk isteri. Jika isteri bersalin normal, hari kelima isteri dah boleh urut badan. Tapi jika isteri bersalin secara pembedahan, disarankan seminggu baru isteri berurut. Hanya urut badan ye jangan bagi bidan urut perut kerana bimbang jahitan pembedahan terbuka dan dijangkiti kuman.

4. Masak Menu Pantang
Masa isteri hamil, suami dah boleh cuba memasak menu dalam pantang. Google je resipi dalam pantang dan ikuti langkah mudah memasak. Bila dah selalu cuba, insya-Allah masakan akan sedap. Pasti kan isteri diberi makan makanan yang berkhasiat, elakkan makanan sejuk dan berangin. Tak sesuai untuk wanita lepas bersalin. Menu yang paling senang masak sayur sawi, ulam pegaga, ikan bakar atau sup ayam.

5. Urusan rumah tangga

Memang sudah menjadi kelaziman aku dari anak pertama, bila wife aku bersalin sememangnya tanggungjawab urusan rumah tangga dari segi masak, kemas rumah dan membasu baju menjadi tanggungjawab aku. Sebab tu kalua wife aku bersalin aku akan amek cuti sampai sebulan lebih. Memang dari awal-awal pregnant dah bagi tau bos awal-awal yang aku akan amek cuit yang lama. Kau bayangkan 7 bulan awal dah mintak cuti, kalau tak approve jugak memang la kan. Hehehe.

6. Jangan Lupa Tungku & Bengkung Isteri
Lepas isteri diurut, bengkung isteri. Jangan lupa sapu minyak panas supaya badan isteri tidak masuk angin. Bagi isteri yang bersalin normal, suami perlu bakar tungku antara 10 hingga 15 minit supaya isteri dapat bertungku. Lapik tungku dengan daun herba seperti daun kunyit dan mengkudu. Tungku isteri sekurang-kurangnya tiga kali sehari. Daun kunyit boleh dibeli di kedai runcit atau di pasar tani.

7. Bagi Isteri Makan Jamu
Bagi menjaga kesihatan dan kecantikan dalaman isteri, belikan jamu atau herba. Tanya isteri atau ibu mentua agar memilih produk yang tepat. Pasti kan isteri makan jamu secara konsisten untuk kesan yang terbaik.

8. Beli Ubat Lembutkan Najis
Suami kena tahu, lepas bersalin biasanya bahagian intim isteri dijahit. Jadi ramai isteri yang fobia nak buang air besar. Bagi isteri minum air suam secukupnya agar tidak sembelit. Suami juga boleh beli ubat lembutkan najis di farmasi.

9. Pastikan Isteri Cukup Rehat & Bagi Sokongan Moral
Emosi isteri biasanya mudah terganggu dalam pantang kerana isteri penat dan melalui proses penyembuhan selepas ‘bertarung nyawa’. Jadi suami kena banyak bersabar dan bagi sokongan moral. Pasti kan isteri cukup rehat dan cukup tidur. Jika baby berjaga malam, suami kena bergilir dengan isteri menjaga baby.

Kredit: muhammad faizal


Ada ‘Rasa’ & Tergerak Hati Nak Kemas Rumah Mak Bagi Lapang. Rupanya Itulah Sumbangannya Yang Terakhir, Anak Ni Kongsikan Kisahnya!

Dalam hidup ini tiada seorang pun yang sepi daripada diuji hidupnya. Begitu juga saat perlu ‘berpisah’ dengan seorang wanita yang kita gelarkan ibu, mak, bonda, mummy mahu pun ummi, pasti kita akan merasakan dugaan ini cukup berat untuk ditanggung.

Hal yang sama juga telah dilalui oleh Puan Emi Erdayu Jasmi apabila ibundanya dijemput Ilahi pada  Februari yang lalu. Ayuh kita ikuti perkongsiannya itu.

Cuti CNY haritu saya ambik cuti agak lama dengan niat nak mengemas rumah mak abah di kampung. Entah kenapa minggu tu memang “rasa” tak sedap hati sangat, rasa akan ada kematian di kalangan kami, sama ada saya atau siapa siapa ahli keluarga.

Saya mula mengemas dari dapur masak, kemudian hari berikutnya kemas Hall, next kemas bilik baju mak abah. Sambil mengemas sambil bergurau, acah nak buang barang dia, memang ada buang dan ada di simpan juga yang saya rasa dia betul sayang.

Saya siap labelkan, letak satu pusat segala perkakasan supaya senang nak tuju cari.

Saya bagitau mak, saya kemas supaya lapang, kita makin berusia tak tahu siapa akan pergi dulu, senang rumah nak terima orang bila ada kematian, ” — masih ingat bait ayat ni

Saya siap bergurau kata, barang yang tak guna, di simpan, di jadikan hiasan semua tu akan di hisab nanti, jom la kita guna. Bekas bekas tupperware mak ni jom Kak Ayu jadikan perumah tuk bahan lain, Kak Ayu simpan sini, senang bila mak nak cari, nak lilin sini.. sambil tunjuk lilin yang dah di label dan lain lain.

Peti ais dia pun saya label

Saya susun kemas sebersihnya, sampai suami kata rehat la nanti penat, tapi saya hairan saya tak letih. Rupa-rupanya tu semua “rasa” yang saya tak sedap hati minggu tu menjadi kenyataan.

Rupanya tu sumbangan dan gurau akhir saya dengan mak, saya kemas 4/2/2019, mak saya meninggal 25/2/2019… 2 minggu sebelum saya masih nampak riak senyum gurau dengan dia, dua minggu kemudian dia dah pergi tinggalkan rumah dan kami anak anak beliau. Syurga saya telah pergi ke darul akhirah.

Mohon rakan DRKSK sedekahkan alfatihah buat bonda saya puan zamzuriah bt habsah.. hari ini isnin yang ke 3 beliau pergi mengadap penciptaNya..al fatihah

“Mak rumah mak sentiasa bersih tau, abah sentiasa mop, sentiasa siram pokok mak, bagi ikan kucing , burung-burung mak makan, sampah sarap semua kemas, bersih tersusun. Mak selalu kata mak dah kemas. ye mak…walau mak tak de, rumah mak bersih kemas,tip top, apa mak sayang mak suka kami jaga. Berbahagialah bersama para solihin di sana, kami juga bakal menyusulmu”.


Anak Derhaka! Kerana Bengang Ditegur Baca Doa Makan Laju, Anak Sanggup Belasah Bapa Sehingga Cedera

Di bulan puasa selain kita menahan lapar dan dahaga, kita juga di minta untuk banyakkan bersabar melawan hawa nafsu.

Semalam, satu kejadian yang tidak diingini telah berlaku kepada sebuah keluarga yang menetap di Kajang.

Hanya kerana menegur anaknya yang membaca doa makan dengan terlalu laju ketika berbuka puasa, seorang bapa cedera akibat dipukul dengan kerusi makan dalam kejadian yang berlaku di rkediaman mereka.

Ketua Polis Daerah Kajang, Asisten Komisioner Mohd Zaid Hassan, berkata, dalam kejadian jam 7.45 malam itu, mangsa yang berusia 63 tahun telah dipukul oleh anak lelakinya yang berusia 34 tahun.

Anak mangsa yang marahkan bapanya kerana menegur dia membaca doa makan terlalu laju ketika mereka sekeluarga mahu menikmati juadah   berbuka puasa di rumah mereka.

“Suspek yang tidak berpuas hati dengan teguran itu kemudian menghayunkan kerusi meja makan ke kepala mangsa sehingga patah kaki kerusi.

“Salah seorang anak mangsa kemudian meleraikan pergaduhan itu dan menghubungi pihak polis.”

Tambah Mohd Zaid, tangkapan dibuat ke atas suspek dan polis turut merampas barang kes iaitu kerusi meja makan yang digunakan untuk memukul mangsa.

“Pemeriksaan mendapati mangsa mengalami kecederaan di dahi dan tapak tangan kanan dalam kejadian itu.

Difahamkan kes ini masih di dalam siasatan. Semoga di bulan Ramadan yang mulia ini hubungan sesama keluarga akan semakin rapat dan utuh. Segala persengketaan kekeluargaan dapat terlerai.

[TIPS]


Memasak Dan Kemas Rumah Tak Jatuh Pun Martabat Suami. Bantu Isteri Itu Yang Terbaik!

Betapanya gembiranya seorang wanita bergelar isteri apabila suami membantu isteri tanpa berkira.

Tidak jatuhnya martabat lelaki jika mengemas rumah atau memasak. Sebagaimana perkongsian ini. Kisah yang boleh jadi manfaat untuk membina keluarga bahagia.

Malam hari tu, saya dobi baju. Agak lewat jugak. Dekat-dekat pukul 12. Saya sorang tapi saya tak risau sebab port tu meriah, ramai orang.

Then, masuk sorang pak cik bawak bakul.

Setel mesin baju saya lepak luar dobi tu. Ambil angin.

Tiba-tiba pak cik tadi tu datang duduk sebelah saya. Mai nak sembang. Cerita punya cerita, dia bagitau dah dekat 40 tahun kawen dia dah kawen. Dia tanya saya, dah kawen belum, bila saya kata dah, dia jawab ‘muka muda lagi ingatkan tak kawen lagi!’. Berbunga jugak dalam hati bila dapat pujian tu (dimuntah). Dia siap puji: ‘bagus ye dik malam-malam dobi baju. Tolong bini..’

Lepas tu dia cerita sebelum ni dia tak pernah pun tolong buat kerja rumah ni. Bini dia jadi ‘one-woman-show’ buat kerja rumah sorang-sorang. Dia kata dia dibesarkan macam tu.

Tapi entah macamana ada satu hari tu dia tengok facebook Ustaz Ebit Lew. Dia tengok Ustaz Ebit baru balik buat kerja kebajikan penat-penat tapi sampai rumah Ustaz terus tolong bini dia masak. Start masa tu dia terfikir penat sebenarnya jadi isteri ni dan bermula dari hari tu dia start cuba tolong bini dia. Mula-mula memang nampak pelik tapi lepas tu jadi biasa.

Pak cik tu bagitau tolong bini ni bukanlah maksudnya suami ni nak kena ambil semua tanggungjawab kerja rumah yang bini kena buat, bukan macam tu.

Dia bagitau, kalau isteri dah tolong basuh dan bilas baju, suami pi lah tolong dobi ke jemur ke,

Kalau isteri tengah masak, suami tolonglah bancuh kopi ke, buat air sirap ke apa ke.

Kalau isteri dah masak tolonglah makan sampai habis sebab bini ni bila dia dah masak dia kenyang dah.(ramai isteri ada habit macam ni kot).

Pendek kata, kalau isteri buat kerja, suami bantulah sama. PERMUDAHKAN KERJA ISTERI. Kalau tak nak tolong pun takpe sebab sekarang ni banyak jugak alat canggih boleh buat kerja rumah jadi senang. Beli je kat bini.(banyak sangat wishlist kaum perempuan ni kan?

Last sekali, pak cik tu bagi nasihat yang buat saya sayu:

‘Dik, takkan jatuh martabat seorang lelaki kalau dia tolong bini dia dik. Janganlah malu tolong bini. Nanti bila kita susah, kita sakit, bini jugak yang tolong jaga kita masa tu..’

Betul jugak apa yang pak cik ni cakap. Terima kasih pak cik atas nasihat yang berharga malam tu.

Saya sekadar nak kongsi cerita ni buat semua pasangan suami dan isteri yang nak cari kebahagiaan bersama.

p/s: sharelah kalau isteri-isteri rasa nasihat pak cik ni bermanfaat buat pasangan masing-masing. Boleh juga follow Muhammad Yusof yang suka tulis santai-santai pasal kisah suami isteri.

Kredit: Muhammad Yusof


Ibu Halimah, Pengasas Jamu Mak Dara Meninggal Dunia. Anak Kongsi Momen Terakhir, Buat Ramai Sebak!

Mungkin ada antara kita selama ini begitu biasa dengan produk Jamu Mak Dara, diamalkan untuk tujuan menjaga kesihatan tubuh badan. Diakui produk Jamu Mak Dara pernah mencipta fenomenanya yang tersendiri dalam penerimaan kaum wanita sebagai alternatif mengamalkan jamu untuk kekal cantik dan sihat .

Pun begitu, kita telah dikhabarkan dengan berita duka hari ini apabila pengasas produk jenama Jamu Mak Dara, Halimah Shuib dilaporkan telah meninggal dunia ketika dalam tidur pada usia 78 tahun, kira-kira jam 8.00 malam Ahad.

Berita duka itu disahkan oleh anaknya yang juga Pengarah Urusan Jamu Mak Dara (JMD) Sdn, Bhd, iaitu SM Gadaffi Syed Ali.

Jelas Gadaffi atau mesra disapa Abib, arwah terdahulu seakan sudah memberi bayangan untuk ‘pergi’, namun mahu melihat dia terlebih dahulu hadir mengambil ijazahnya di majlis konvokesyen yang berlangsung pada siang Ahad.

“Dia dah sampai masa sebenarnya, sebelum itu dia dah kata nak ‘balik’. Cumanya dia ada bagi tahu satu hasrat nak tengok saya konvokesyen dulu.

“Pada pagi Ahad saya graduate dan terus buat panggilan video dengan arwah, saya ucap terima kasih kerana lahirkan saya dan akhirnya dapat juga graduate.

“Dia balas, Alhamdulillah bagus anak ibu berjaya. Kemudian lepas waktu Zohor terus dia dah lembik.

“Lebih kurang 8 malam lebih sikit macam tu kejut untuk ajak makan malam dia dah tak sedar, bila periksa jantung dah berhenti,” ceritanya  yang kali terakhir bertemu dengan ibunya pada dua hari yang lalu.

Sedih dengan berita pemergian ibu tercinta, Abib yang sememangnya rapat dengan ibunya dan bersama-sama meneruskan empayar JMD bagaimanapun reda dengan ketentuan Ilahi.  Baginya, dia sudah melaksanakan tanggungjawab sebagai anak sehabis baik.

“Saya bersyukur dapat jalankan tugas sebagai seorang anak. Saya sempat berterima kasih dan minta maaf pada dia, minta halal segalanya termasuklah susu badan ibu.

“Sekarang ini keadaan saya sudah pasti sedih sebab itu mak saya. Saya antara yang paling rapat denga arwah dan banyak perkara yang kami lalui dan buat bersama.

“Dia pun banyak mengajar saya tentang hidup. Saya sempat bawa dia pergi Umrah dan Haji itu yang buat saya sangat bangga dan bersyukur sebagai seorang anak,” tambahnya.

Difahamkan, jenazah Allahyarhamah telah selamat dikebumikan di Tanah Perkuburan Islam Rengit, Batu Pahat Johor sekitar jam 9 pagi tadi.

Sumber : Gempak & Astro Awani


Viral Jual Nasi Lemak RM1, Bang Sudu Cuti Seminggu & Kini Selamat Bernikah!

Berniaga nasi lemak dengan harga RM1, pemuda yang mesra dengan panggilan Bang Sudu ini pernah viral malah lebih dikenali kesan daripada impak kehadiran selebriti media sosial, Khairul Aming yang sudi mencuba makanan jualannya.

Nyata rezeki tidak pernah salah alamat, perniagaan yang dijalankan mendapat sambutan ramai hingga membuatkan ramai yang sanggup beratur panjang dan baru-baru ini berkongsi berita gembira menerusi video di aplikasi TikTok.

Bang Sudu atau nama sebenarnya Muhammad Fazrie Haiqal Faizal dilihat telah selamat disatukan bersama dengan wanita pilihan hatinya, ‘Atirah Izlan di dalam satu majlis pernikahan yang berlangsung dengan penuh meriah.

Rakaman berdurasi lebih satu minit itu juga turut memaparkan momen bahagia sewaktu mereka menjalin hubungan cinta enam tahun lalu sehingga diijabkabulkan sebagai suami isteri pada 3 Jun yang lalu.

Sementara meninjau di instagram @atirahizlan turut berkongsi  sekeping gambar pernikahan mereka serta mendedikasikan coretan istimewa buat suaminya.

“Dengan sekali lafaz, syurga yang dulunya ada pada mama, kini bertukar kepada suami. Sayang, i might not be the best. But im trying my best to be the best version of myself. Ketahuilah diri ini tidak sempurna.

“6 tahun berkawan membuatkan kita mengambil keputusan untuk bersama selamanya. Mungkin selama perkenalan kita, diri ini terlihat sempurna membuatkan kau mengambil keputusan untuk bersamaku.

“Tapi mungkin selepas ini segala kekurangan akan terlihat selepas tinggal bersama. Maafkan aku andai ada kekurangan selepas ini. Terima kasih kerana memilih diri ini.

“Bimbinglah isterimu ini. Tegurlah andai ada salah diri ini. Semoga kita dapat melengkapi satu sama lain. Memenuhi kekurangan diri ini dengan kelebihan dirimu. Dan begitulah sebaliknya,” tulisnya.

‘Atirah berkata, tiada hadiah istimewa buat suami tercinta sempena ulang tahun kelahiran hari ini sebaliknya menyedari bahawa dia kini memikul tanggungjawab berat sebagai isteri.

Ada maruah yang harus aku jaga. Kalau dulu aku bebas untuk buat apa sahaja, kini namamu harus aku jaga. Izin mu harus diminta dalam apa sahaja. Ya, diri ini tidak sempurna.

Tapi seusai akad dilafaz olehmu, aku janji akan cuba jadi yang terbaik semampuku. Bantu aku untuk sempurnakan kekurangan ini. Jangan pernah mengalah untuk kita. Selamat ulang tahun, suamiku,” katanya lagi.

Baca artikel menarik lain di sini:

Bisnes tutup seminggu sebab kahwin

Terdahulu turut dikongsikan info kepada pelanggan setianya mengenai penutupan operasi jualan nasi lemak selama seminggu kerana cuti kahwin. Dikesempatan itu juga Bang Sudu turut menitipkan permohonan maaf jika ada yang selama ini beratur panjang untuk mendapatkan nasi lemak jualannya.


“Nama Dipanggil, Tiada Sahutan” – Meninggal Sebelum Sempat Ambil Daging Korban.

Jika sampai ajalnya, ia akan tiba tepat pada waktunya, tanpa ditunda mahupun dipercepat.

Ini sebagaimana memetik laporan berita Kosmo, difahamkan dalam kejadian kira-kira pukul 11 pagi itu, Abd. Malik Bakar, 55, ditemui pihak penganjur dalam keadaan tidak sedarkan diri di pusat khidmat tersebut.

Ketua Polis Daerah Alor Gajah, Superintenden Arshad Abu berkata, hasil siasatan awal mendapati arwah dikatakan sedang menunggu giliran untuk mengambil daging korban yang diagihkan.

“Semasa majlis sedang berlangsung, nama arwah telah dipanggil oleh penganjur untuk menerima daging korban, namun tiada sahutan.

“Penganjur kemudian menjumpai arwah dalam keadaan tidak sedarkan diri dan dia telah dibaringkan di atas sofa sebelum mendapatkan bantuan ambulans,” katanya dalam satu kenyataan akhbar dikeluarkan di sini, hari ini.

Tambahnya, panggilan kecemasan hospital telah dibuat oleh Pegawai Khas Parlimen Masjid Tanah dan ambulans dari Klinik Kesihatan Kuala Sungai Baru tiba di lokasi kira-kira 30 minit kemudian.

Arshad berkata, mayat arwah telah dihantar ke Hospital Alor Gajah untuk proses bedah siasat dan kes diklasifikasikan sebagai mati mengejut.

Katanya lagi, majlis agihan daging korban itu dianjurkan oleh Agensi Anti Dadah Kebangsaan (AADK) yang turut dihadiri Ahli Parlimen Masjid Tanah, Datuk Mas Ermieyati Samsudin.

Sumber : KOSMO


“Tiba-tiba Sahaja Dia Pengsan…”-Isteri Tajul Mohon Doakan Buat Suaminya!

Malang tidak berbau, siapa menduga di dalam rumah sendiri pun ada bahayanya. Ini sepertimana yang berlaku pada penyanyi Tajul yang terpaksa dikejarkan ke hospital Kajang akibat mengalami cedera parah di bahagian tangan kanan selepas terkena kaca almari baju yang tiba-tiba pecah.

Memetik laporan mStar, isteri Tajul iaitu Nurul Shamieza memberitahu Tajul menarik gelongsor almari yang mempunyai cermin di bahagian luar sebelum pecah dan kacanya tersusuk pada tangan.

“Susah nak cakap bagaimana kejadian berlaku tetapi saya boleh katakan tangannya luka selepas terkena kaca almari baju yang pecah… Kejadian berlaku sekitar pukul 7 petang tadi (Isnin).

“Dia ingatkan tiada masalah besar. Dia degil tak mahu ke hospital. Kemudian tiba-tiba sahaja dia pengsan… itu yang saya terus bawanya ke hospital. Dalam keadaan kelam kabut saya terpaksa minta bantuan jiran untuk menjaga anak di rumah.

“Pada awalnya saya bawa ke klinik berhampiran namun doktor minta terus ke hospital untuk pemeriksaan lanjut kerana bimbang ada terdapat serpihan kaca yang terbenam di bahagian luka.

ARTIKEL BERKAITAN :

“Sekarang masih di unit kecemasan dan doktor sudah mencuci bahagian luka dan masih menanti keputusan X-ray,” jelas isterinya.

Berkongsi lanjut perkembangan Tajul, Shamieza ada berkongsi video di insta storynya sedang mempersipakan suaminya untuk dibawa masuk ke bilik pembedahan. Dikesempatan itu, turut memohon peminat mendoakan agar urusan suaminya dipermudahkan dan berjalan lancar.


Ini Sebabnya Bahaya Makan Kentang Yang Dah Keluar Tunas. Ibu-Ibu Wajib Baca Ni!

Kentang antara bahan masakan yang selalu ada di dapur. Kegunaannya banyak, baik untuk sup mahupun dijadikan kudapan atau boleh juga dibuat inti karipap dan sebagainya lain. Ada ibu-ibu yang selalu membeli dalam kuantiti yang banyak untuk disimpan bagi kegunaan di lain masa.

Namun, masalah yang sering dihadapi oleh ibu-ibu adalah kentang yang lama dibiar tidak dimasak akan keluar tunas. Dek kerana sayang dan rugi jika dibuang begitu sahaja, ada antara ibu-ibu yang tetap memasak kentang tersebut. Tanpa anda ketahui kentang yang sudah bertunas sebenarnya boleh mendatangkan bahaya pada tubuh anda dan keluarga. Jom semak artikel ini!

Awas! Boleh Sebabkan Sakit Perut

Kentang yang sudah bertunas warnanya akan berubah menjadi kehijau-hijauan. Rasa kentang pun jadi pahit sedikit. Keadaan inilah memberi bahaya pada sistem pencernaan kita sehingga boleh menyebabkan sakit perut. Kerana kentang tersebut sudah beracun. Ia disebabkan adanya unsur kimia pada batang tunas kentang.

Rupanya bukan setakat kentang, lobak merah, bawang bombay dan sebagainya jika sudah mengeluarkan tunas, ia tidak lagi sesuai untuk dimakan.

Sakit Kepala Salah Satu Punca

Jika anda mengambil dalam jumlah yang sedikit, ia mungkin tak memberi kesan. Tapi jika makan dengan kadar yang banyak, ia berisiko bukan setakat mengganggu sistem pencernaan. Malah boleh menyebabkan mual, perut menjadi kejang, muntah dan sakit kepala.

Kentang Kulit Hijau Beracun

Kentang yang berkulit hijau ni biasanya kita jumpa pada kentang yang dah tersimpan lama sampai ia mengeluarkan tunas. Kentang jenis ini mengandungi solanin dan ada alkaliod jahat.

Dalam tanaman kentang sendiri ada solanin, iaitu bahan kimia yang memberikan rasa pahit. Dan ianya beracun. Solanin ini boleh ditemui pada daun batang dan sesetengahnya di bawah kulit ubi kentang itu sendiri. Sebab itulah anda perlu menanam saja bila kentang di dapur sudah bertunas.

Sudah Kehilangan Nutrisi

Semasa kentang bertunas, pati yang ada di dalam kentang akan diubah menjadi gula. Penyelidik mendapati sekiranya bahagian utama kentang masih kuat, ia masih mempunyai nutrisi yang baik. Sebaliknya jika keadaan kentang itu mengecut, ia tidak boleh dimakan. Nutrisinya hilang sama sekali.

Mengundang Risiko Kanser

Dalam kentang terdapat sejenis zat beracun dipanggil akrilamida. Dalam kajian yang dijalankan, akrilamida dalam makanan boleh menyebabkan kanser yang menyerang ginjal, endometrium dan ovari.

Sebab itu dilarang menyimpan kentang dalam peti ais. Sebaiknya simpan di kawasan yang gelap yang tidak terkena matahari. Ini untuk mengelakkan kentang daripada bertunas. Kentang yang sudah bertunas sudah tentu mempunyai akrilamida yang banyak.

6 Tip Pilih Kentang Terbaik

#Permukaan Kentang Biarlah Yang Licin

Permukaan kulit kentang yang licin dan tak beralun mempunyai rasa yang manis berbanding permukaan kulit kentang yang kasar.

#Kalau Berat.. Dah Betullah Tu

Kentang yang baik, ia perlulah berat. Mak-mak takkan jumpa lubang dekat permukaannya, tak merekah apatah lagi busuk pada sesetengah bahagian. Cari yang kulit tebal dan ada garisan warna coklat pada kulitnya.

#Warna Kentang Kena Kuning Muda

Jangan sesekali ambil kentang yang berwarna hijau. Ia sudah mengandungi racun sebenarnya. Nanti rasanya pahit dan boleh menyebabkan sakit perut.

#Jangan Pilih Yang Dah Bertunas

Dah taukan sebabnya, jadi bila nampak yang dah bertunas elakkan membeli. Melainkan anda mahu menanamnya di rumah untuk dijadikan ubi kentang.

#Saiz Kentang

Kalau anda hendak membuat kerepek, pilihlah kentang yang bersaiz besar. Jika mahu dijadikan kentang bakar, yang kecil sudah memadai. Malah rasanya lebih manis.

#Jangan Simpan Dalam Plastik

Seeloknya segera keluarkan kentang yang anda beli di pasaraya dari dalam plastik. Ini untuk mengelakkan daripada ia cepat busuk. Anda tak perlu mencucinya, sebaiknya simpan dalam bekas yang tidak terdedah dengan matahari.

sumber: Mingguan Wanita


Rupanya Durian Mampu Tenangkan Fikiran Dan Atasi Imsomnia, Scientist Ni Berikan Faktanya!

Musim durian yang bakal habis tidak lama lagi pastinya buat ramai penggemar durian rasa sedih. Mana taknya, lambakan durian musim ini lain daripada yang lain.

Kata penggemar durian tegar, buah durian pada musim kali ini teramatlah sedap. Rasa isinya lemak dan manisnya cukup enak. Manis buah yang berkualiti.

Tak perlu durian mahal, durian kampung sahaja sudah terasa sedapnya. Hebat! Dalam pada sedap dan lemak ini, ada juga di kalangan kita yang takut untuk makan durian. Malah ada juga yang takut gemuk!

Berikut merupakan kelebihan lain yang dicungkil daripada scientist kita ni.

APA YANG ANDA PERLU TAHU SEBELUM MAKAN DURIAN

2. Bahan ORGANOSULFUR (bahan bau) bersifat antikanser, antioksidan, antimikrob, antihipertensi dan melindungi jantung.

3. Durian merupakan satu-satunya buah tropika yang tinggi kandungan organosulfur

4. 100 g durian – 147 kalori
100 g nasi – 151 kalori

5. Pesakit kencing manis TIDAK boleh makan durian secara BERLEBIHAN

6. Ada kajian menunjukkan KULIT DURIAN bersifat ANTIDIABETIS. Namun, % penurunan glukosa darah oleh kulit durian lebih rendah berbanding Glibenklamid (OBAT DIABETIS)

7. Ada kajian menunjukkan makan ISI DURIAN pada kadar TINGGI boleh tingkatkan kadar denyutan jantung. Justeru makan ikut kadarnya.

8. Durian kaya POTASSIUM. untuk sesiapa yang ada masalah buah pinggang perlu makan ikut kadarnya

9. ELAK makan durian bersama PARACETAMOL @ ALKOHOL kerana mungkin boleh sebabkan kesan toksik. Wbp, perkara ini masih perlu kajian lanjut

Justeru makanlah durian ikut kadarnya dan mengikut cara yang betul


Terpisah  Dengan Anak Kandung! Wanita Ini Minta Netizen Buat Lakaran Terkini Guna Gambar 14 Tahun Lalu Sewaktu Usia 7 Hari

Ibu mana yang tidak sayangkan anak? Walaupun terpisah berapa lama sekalipun, ibu akan tetap kasih dan ingat anak yang telah dikandungnya selama 9 bulan.

Seperti yang terjadi pada seorang wanita bernama Asrul Hidayu, dia telah terpisah dengan anak kandungnya sewaktu bayi tersebut berusia 7 hari.

Menurutnya dia terpaksa menyerahkan anak lelakinya itu, Muhammad Danial Hazmi kepada keluarga angkat selepas melahirkannya pada 22 Ogos 2009.

Atas kerinduan yang amat mendalam kepada anaknya itu, wanita itu telah meminta netizen untuk membuat lakaran atau gambaran terkini anaknya dengan menggunakan satu-satunya gambar anaknya yang diambil ketika berusia 7 hari.

“Assalamualaikum. Bolehkah tolong editkan gambar anak akak yang terpisah 14 tahun ni? Agak-agak macam mana wajah dia sekarang?

“Walaupun wajah dia mungkin sangat-sangat berbeza. Sekurang-kurangnya mampu mengubati rindu yang tiada kesudahan,” ujar wanita itu.

Tambahnya, gambar yang ada dalam simpanannya dirakam ketika anaknya baru berusia tujuh hari.

“Dia ada dengan keluarga angkat yang akak tak tahu keadaan dan keberadaan dia dekat mana.

“Sampai sekarang masih berharap dapat dipertemukan dengan dia. Rindu sangat-sangat. Sekarang dia dah ada empat adik. Adik dia tahu kewujudan dia,” tulis wanita itu lagi.

Walau bagaimanapun, wanita ini tidak menyatakan kenapa anak lelakinya itu diserahkan kepada keluarga angkat. Namun ada yang beranggapan mungkin atas faktor kekangan hidup sewaktu ini.

Perkongsian wanita itu menerusi group Facebook Edit Apa Hari Ni? turut meraih pelbagai reaksi netizen.

Malah, seorang pelayar Facebook dikenali sebagai Shabikan Manan turut berkongsi ilustrasi wajah seorang budak lelaki yang diinspirasikan daripada wajah bayi tersebut.

“Sekadar mencuba dari wajah asal bayi. Wallahualam. Moga dipermudahkan urusan pencarian puan. Amin,” tulis lelaki itu.

Dalam pada itu, ramai netizen turut menzahirkan rasa simpati dan mendoakan wanita itu dapat disatukan semula dengan anaknya.

“Semoga dipermudahkan urusan pencarian. Memang elok dicari. Lagipun anak lelaki, antara wali kuat untuk adik-adik perempuannya.

[TIPS]


“Alhamdulillah, Dah Jadi Daddy Dah. Lengkap Satu Famili. ” Intan Ladyana Selamat Melahirkan Bayi Perempuan. Tahniah!

Pelakon Intan Ladyana  selamat melahirkan cahaya mata sulung di sebuah pusat perubatan .

Khabar gembira itu dimuatnaik suaminya  yang juga pelakon, Harris Alif menerusi satu perkongsian di InstaStory .

Malah, dia juga turut memuatnaik foto bersama Intan Ladyana dan bayi perempuan mereka di dalam wad berkenaan.

Dalam kapsyennya, Harris meluahkan rasa syukur serta berterima kasih kepada orang ramai di atas doa dititipkan buat isteri dan bayi mereka..

“31.1.2022 Alhamdulillah.. Puteri sulung daddy & mommy. Terima kasih semua atas doa-doa yang baik,” ujarnya lagi dikapsyen.

Dalam pada itu,Intan turut memuatnaik khabar yang sama di laman Instagramnya.

Dalam pada itu, ruangan komen dihujani ucapan tahniah daripada  rakan artis dan follower pasangan itu. Masing-masing mendoakan agar bayi pasangan ini menjadi anak solehah.

Pasangan ini diijabkabulkan pada 5 Februari Tahun lalu. Perbezaan usia 17 tahun tidak menjadi penghalang buat mereka untuk bergelar suami isteri.

Disember lalu, Intan dikejarkan ke Hospital Sungai Buloh selepas disahkan positif COVID-19 dan menjalani rawatan selama lapan hari sebelum dibenarkan pulang ke rumah.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bernazar Pakai Tudung Jika Dikurniakan Anak, Isteri Pekin Ibrahim Kini Berhijab Sepenuhnya!

Pelakon Mona Allen tampil mendedahkan dirinya kini sudah berhijab sepenuhnya selepas bersalin anak pertama hasil perkongsian bersama suaminya, Pekin Ibrahim.

Terdahulu, Mona dan Pekin telah dikurniakan seorang anak lelaki, Petra Pekin pada 31 Ogos tahun lalu.

Menurut Mona, penghijrahan itu berlaku selepas dirinya bernazar sekiranya memiliki cahaya mata pertama tanpa pengetahuan Pekin.

“Saya bernazar nak pakai tudung jika diberikan cahaya mata pertama. Namun, perkara ini langsung tidak diberitahu dan diketahui oleh suami.

“Pekin tidak pernah memaksa saya untuk memakai tudung. Dia pun tak tahu saya bernazar. Dia hanya pesan agar saya tak buat sebarang pengumuman dalam media sosial sekiranya ingin bertudung.

“Bukan apa, dia bimbang sekiranya saya dikecam jika tiba-tiba berubah angin,” katanya.

Sebelum ini, Mona dan Pekin telah mendirikan rumah tangga pada 7 Disember 2018.

Sumber: Harian Metro


“Takdir Allah Itu Indah & Hidup Saya Sudah lengkap.” Aliff Syukri Throwback Waktu Nikah Sempena Ulang Tahun Perkahwinannya Ke-11!

Melihat dari sisi seorang ahli perniagaan, penulis cukup kagum dengan perkembangan bisnes yang diusahakannya di bawah jenama D’Herbs. Biar kata-kata sini, kejian dan umpatan diterima, namun Dato’ Seri  Aliff tidak mengambil hati jauh sekali ‘down’ dengan hal tersebut.

Sempena ulang tahun perkahwinannya ke-11 baru-baru ini, Dato’ Seri Aliff Syukri ada buat throwback waktu nikahnya bersama Datin Seri Shahida.

Dalam perkongsian tersebut, Dato’ Seri Aliff mengakui hidupnya kini sudah lengkap dan sempurna dengan hadirnya wanita bernama Shahida.

Sebelum itu, Dato’ Aliff Syukri ada berkongsi gambar perkahwinan beliau yang telah berlangsung pada 11 tahun lepas di Kampung Pandan.

Perkongsian gambar tersebut menarik perhatian sebanyak hampir lebih 125,000 likes dan lebih daripada 1,000 komen daripada peminat dan netizen. Malah ada yang meminta dato’ Seri Aliff bersanding semula dengan isterinya.


Tip Kawal Anak Suka Online. Awas, Guna 5 Cara Ini Jika Tidak Mahu Mereka Jadi Mangsa Pedofilia.

Sebelum ini, dunia digemparkan dengan berita pesalah pedofilia, Richard Huckle, seorang warganegara Britain dijatuhi hukuman penjara seumur hidup oleh sebuah mahkamah di London selepas didapati bersalah terhadap 71 pertuduhan berkaitan penderaan seksual terhadap kanak-kanak di Malaysia.

Memandangkan golongan pedofilia sering mencari mangsa-mangsa mereka melalui ruang siber dan anak-anak kita sejak kecil lagi didedahkan dengan aktiviti alam maya adalah penting untuk kita menyedarkan mereka tentang bahaya ini.

Lebih daripada itu ibu bapa sendiri perlu bertindak melindungi mereka daripada anasir negatif alam siber dengan langkah berikut.

1. Jika anak mengadu ada orang cuba mendekatinya di atas talian, segera catat seberapa banyak maklumat termasuklah nama skrin atau alamat e-mel individu yang menghubungi anak anda. Catatkan URL chat room berkaitan dan catatkan tarikh serta masa individu berkenaan menghubungi anak anda. Kemudian, segera laporkan kejadian itu kepada polis atau CMCF.

2. Alihkan komputer ke ruang keluarga dan jangan diletakkan di dalam bilik mereka. Jangan biarkan anak melayari Internet atau peranti mudah alih tanpa pengawasan. Awasi dengan menetapkan kod akses untuk wifi.

3. Beritahu anak tentang bahaya yang boleh berlaku di atas talian seperti penipuan, ancaman, ugutan, cacian dan penganiayaan seksual. Pastikan mereka sedar tentang kewujudan bahaya berkenaan dan tempat di mana mereka boleh membuat aduan atau laporan bagi menangani jenayah Internet.

4. Sentiasa ingatkan anak supaya Internet dan laman sosial memang menarik, tetapi hati-hati dengan apa yang mereka tulis dan muat naik ketika atas talian. Ia mungkin memberi kesan buruk pada diri sendiri.

5. Wajibkan anak menjadikan anda sebagai rakan di laman sosial supaya anda mudah mengawasi aktiviti mereka.